**REGJISTRI I KËRKESAVE DHE PËRGJIGJEVE**

**KORRIK-GUSHT-SHTATOR 2024**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor** | **Data e kërkesës** | **Objekti i kërkesës** | **Data e përgjigjes** | **Përgjigje** | **Mënyra e përfundimit të kërkesës** | **Tarifa** |
| 1 | 01.07.2024 | Nëpërmjet "Kontratë Shitje e Pasurisë së Paluajtshme" me Nr. 8058 Rep.,Nr. 2570 Kol, datë 07/09/2015, hartuar para Noter Julian Zhelgu, anëtar i Dhomës së Noterisë, Tiranë, Franc Zhupa ka shitur te bashkëpronari shogeria J.A.M Constructions" sh.p.k ½ (një të dyten) pjesën ideale te pandarë të pasurisë së paluajtshme të llojit truall, me nr.pasurie 8/703, me siperfage 949 m2 (nëntëqind e dyzet e nënte) m2, ne Z.K 8270, Vol. 81 dhe Fg.193, e ndodhur tek Rruga "Komuna e Parisit", Tiranë(bashkelidhur).Në Deklaratën Noteriale Nr. 8074 Rep. Nr.2575 Kol. date 07/09/2015 hartuar para Noter JulianZhelgu, anëtar i Dhomës së Noterisë Tiranë, është parashikuar nëse në këtë pjesë të blerë, Shoqeriandërton në të ardhmen një objekt me destinacion tregtar/biznes, do t'i transferojë nëpronësi z. Franc Zhupa dhe/ose çdo personi tjetër të caktuar nga ky i fundit, pa kundërshpërblim,ambjente banimi apo çfaredolloj ambjenti tjetër sipas destinacionit të përdorimit të godinës, me sipërfaqe të përgjithshme prej 150 m2 (njëqind e pesedhjetë metër katrorë) (bashkelidhur). Të drejtat reale që burojne nga Deklarata Noteriale Nr. 8074 Rep. Nr. 2575 Kol. date 07/09/2015, janë regjistruar edhe në Kartelën e Pasurisë së Paluajtshme të përshkruar më siper (konkretisht në seksionin. Të drejta reale) Bazuar në sa më siper, kërkojmë vendosjen në dispozicion të informacionit nëse mbi pasurinë nr. 8/703, me siperfaqe 949 m2 (nenteqind e dyzet e nëntë) m2, në Z.K 8270, Vol. 81 dhe Fq.193 është miratuar leje zhvillimi dhe/ose leje ndërtimi? |  |  |  |  |
| 2 | 01.07.2024 | Në çfarë fazë është ujësjellësi i ri i Tiranës që do kushtojë 80 milion euro? Kur do të përfundojë projekti nga cili burim do merret? Në çfarë zonash shtrihet dhe sa banorë do të furnizohen 24 orë? Cila do të jetë zgjidhja që do të jap ky ujësjellës? Sa zona furnizohen me ujë 24 orë dhe sa të tjera nuk kanë ujë 24 orë? Cilat janë zonat më problematike? Si do veprohet për zgjidhjen e problematikës? | 22.07.2024 | UKT sh.a & Bashkia Tiranë në zbatim të ligjit Nr.38/2022 datë 21.04.2022 si dhe ratifikimit të kontratës financiare me Bankën Europiane të Investimeve është në fazën e përzgjedhjes së kontratës së grantit të konsulentit për suportin tekniko - administrativ të procedurave ndërkombëtare të zbatimit .  Projekti ka disa faza implementimi të saj në zhvillim e sipër dhe burimet kryesore janë : Bovilla, Shën Mëri dhe Selitë. Për sa I përket furnizimit me ujë për zonat periferike të Tiranës, situata aktuale e furnizimit me ujë të pijshëm në qytetin e Tiranës është optimale. Kryeqyteti furnizohet me 97% me ujë nëpërmjet rrjetit shpërndarës së tij, referuar dhe informacionit zyrtar që gjendet pranë Entit Rregullator të Ujit (ERRU). Ky rrjet shpërndarës mbetet në zhvillim me ndërhyrjet që po kryhen në impiantin e Bovillës. Pjesa veri – lindore dhe veri – perëndimore furnizohen nga impianti Bovillë. Gjatë perjudhës së thatësirës këto orare mund të kenë ndryshime , kjo për të bërë një menaxhim sa më të mire të prurjeve . Aktualisht qyteti i Tiranës ka furnizim me ujë normal, këtu duke marrë parasysh edhe periudhën e verës, thatësirës që ndikon në rënie të burimeve, si dhe shkak i konsumit të lartë të përdorimit të ujit . Ju bëjmë me dije se zgjidhja që jep ky ujësjellës është si më poshtë: Furnizimin me ujë të pijshëm 24 orë të qytetit të Tiranës për të plotësuar nevojat për sot dhe për një perspektivë 20-25 vjeçare. Garantimin e cilësisë së ujit të pijshëm për abonentët sipas VKM Nr.379, datë 25/05/2016 (Council Directive 98/83/EC of November 1998 on the quality of water intended for human consumption) dhe rekomandimeve për cilësinë e ujit nga Organizata Botërore e Shëndetësisë. Garantimin e fleksibilitetit të furnizimit me ujë, në rast avarie të një nga burimeve.Sigurimin e presioneve të nevojshme në rrjetin shpërndarës sipas zonave të furnizimit.Eleminimin e përdorimit të elektropompave në hyrje të ndërtesave.Realizimi i unazës së presionit krijon mundësinë e implementimit të sistemit SCADA, i cili bën të mundur dhënien e informacionit të sasisë së ujit që hyn në zone dhe informacion mbi presionet e nevojshme. Realizimi i unazës së presionit siguron kontrollin, menaxhimin e përdorimit të ujit nga konsumatorët dhe bën të mundur reduktimin e humbjeve në rrjet. Realizimi i unazës së presionit mundëson shtrirjen më të madhe të ofrimit të shërbimit tek abonentët e rinj.Ju bëjmë me dije se Ujësjellës Kanalizime Tiranë është duke punuar për objektin kryesor, atë të furnizmit me ujë 24h për qytetin e Tiranës.Pas bashkëpunimit dhe konsultimeve me Budapest Water Work është kryer edhe Masterpalni I furnizimit me ujë dhe sistemit të kanalizimeve për qytetin e Tiranës.Masterplani konsiston në ndërtimin e një unaze presioni e cila do të shtrihet përgjatë gjithë territorit të qytetit të Tiranës, në formë unazore. Janë marrë masat edhe për hartimin e projekt preventivit për zbatimin e këtij projekti.Gjithashtu, ju bëjmë me dije se ka përfunduar procesi i studimit të fizibilitetit dhe aktualisht ndodhet në fazën e aplikimit sipas rregullave dhe udhëzimeve të marra nga B.E.I (European Bank of Investment). Në kuadër të bashkëpunimit të B.E.I dhe Bashkisë Tiranë, ndërmjet Këshillit të Ministrave dhe Bankës Europiane të investimeve (BEI) është lidhur kontrata financiare me objekt “Shpërndarja e ujit nga UKT”. Projekt i cili do të shërbejë për garantimin e objektivit kryesor.Kjo kontratë është ratifikuar me Ligjin Nr. 38/2022 datë 21.04.2022 “Pë ratifikimin e kontartës financiare ndërmjet Këshillit të Ministrave së Republikës së Shqipèrisë dhe Bankës Evropiane të Investimeve” për programin “UKT Shpërndarja e Ujit” Informacion ky I publikuar ne Fletoren Zyrtare nr.85 Viti 2022, datë 07.06.2022 Ju bëjmë me dije se zonat që furnizohen nga Impianti Bovillë është mundësuar furnizimi me ujë pa ndërprerje. Kjo hartë vazhdon dhe mbetet në zgjerim me ndërhyrjet që po kryhen në Impiantin e Bovillës. Pjesa veri-lindore /veri -perëndimore të Tiranes Urbane, furnizohen nga Impianti Bovillë. Gjatë periudhës së thatësirës këto orare mund të kenë ndryshime kjo për të bërë një menaxhim sa me të mirë të prurjeve. Për sa i përket zonave problematike të furnizimit me ujë janë zonat periferike të Tiranës, zonat në kuota me të larta dhe zonat që kanë dendësi të lartë të objekteve , shtëpi banimi si psh : Zonat rurale . Këto zona kanë problematikë gjatë periudhës gusht -shtator për shkak të rënies së burimeve. Vetëm gjatë sezonit të verës kanë kufizime në oraret e furnizimeve me ujë, një deri në tre herë në ditë sipas një regjimi të paracaktuar për te mundësuar furnizimin optimal në të gjithë njësitë administrative. | E plotë | Pa pagesë |
| 3 | 02.07.2024 | Kopje të listës së projekteve kulturore dhe teatrore të mbështetura nga Bashkia Tiranë për vitin 2020 dhe vitin 2021, ku të përfshihen të dhëna në lidhje me titullin e projektit, aplikuesin dhe buxhetin e miratuar për secilin projekt. | 26.07.2024 | “Në vijim të përgjigjes së sipërcituar, ku keni kërkuar informacion mbi projektet teatrore të mbështetura nga Bashkia Tiranë për vitin 2020- 2021.  Për sa më sipër ju bëjmë me dije se mbështetja e Bashkisë Tiranë për individë ose subjektet private, konsiston përmes aplikimit të projekteve për mbështetje financiare sipas kërkesave të publikuara në faqen zyrtare të Bashkisë Tiranë.  Në faqen zyrtare të Bashkisë Tiranë gjeni listën e dokumentave që duhen plotësuar nga subjekti aplikues dhe të dorëzohen pranë Zyrës së Pritjes për Qytetarin pranë Bashkisë Tiranë.  Linku në të cilin gjeni dokumentacionin e nevojshëm dhe informacione mbi aplikimet e projekteve: https://tirana.al/faqe/thirrje-per-aplikime.  Për vitin 2020 nga Këshilli Artistiko – Kulturor janë mbështetur shfaqje teatrale, sipas listës së mëposhtme:  Titulli i projektit  1 Teatër "Skena nga një martesë"  2 Teatër "Don Zhuan "  3 Teatër "Heda Gabler"  4 Komedi "Mbledhje në parlament"  5 Teatër “Venecia”  6 Teatër "Testamenti i Ri"  7 Teatër "Vanja Sonja dhe Masha"  8 Teatër "Ata Hyjnë pa trokitur"  Për vitin 2021 nga Këshilli Artistiko – Kulturor janë mbështetur shfaqje teatrale, sipas listës së mëposhtme:  Titulli i projektit  1 Teatër - "Andërr apo zgjandërr"  2 Teatër – Ditari i një të çmenduri  3 Teatër - Pacienti i Dr Frojdit  4 Teatër- Grepi i artë  5 Teatër - "Oh ato ditë të bukura"  6 Teatër "Unë, Mefisto - Kabaret"  7 Teatër - "A flasim për burrat"  Bashkia Tiranë mirëpret çdo aplikim projekti i cili respekton rregulloren për sa i përket dokumentacionit të nevojshëm, si dhe që realizohet brenda territorit të Tiranës duke patur fokus në objektivat dhe politikat e institucionit të Bashkisë Tiranë”. | E plotë | Pa pagesë |
| 4 | 04.07.2024 | Jam e interesuar për institucionet arsimore aktuale dhe ato në zbatim që ka në administim Bashkia Tiranë të ndara sipas njësive administrative | 22.07.2024 | Në përgjigje të shkresës së sipërcituar ku kërkohet t’ju vëmë në dispozicion informacionin në lidhje me institucionet arsimore aktuale dhe ato në zbatim që ka në administrim Bashkia Tiranë të ndara sipas njësive administrative ju bëjmë me dije se: Objektet, të cilat po ndiqen nga ana e drejtorisë tonë dhe janë në proçes, renditen si më poshtë:  • “Ndërtim Kopësht dhe Çerdhe e integruar nr. 50”  • “Ndërtimi i Kopshtit 37”  • “Rikonstruksion Shkolla 9-vjeçare “Shyqyri Peza”  • “Rikonstruksioni shkolla 9- vjecare “Avni Rustemi”  • “Ndërtim Shkolla e Mesme e Bashkuar Krrabë”  • “Ndërtimi i shkollës 9-vjeçare “Ibrahim Hima”  • “Rikonstruksioni i Shkollës së mesme “Myslym Keta”  • “Ndërtim godine për shërbime komunitare Vaqarr”  • “Rikonstruksioni i Shkollës 9-vjeçare “Musine Kokalari”. | E plotë | Pa pagesë |
| 5 | 04.07.2024 | Jam e interesuar për institucionet arsimore aktuale dhe ato në zbatim që ka në administim Bashkia Tiranë të ndara sipas njësive administrative | 24.07.2024 | Në përgjigje të shkresës së sipërcituar, Drejtoria e Përgjithshme e Menaxhimit Financiar me shkresën me nr. D-11151/1 prot., datë 19.07.2024 sqaron se të ardhurat nga tarifa e parkimit sipas Vendimit të Këshillit Bashkiak përkatës nuk janë të ardhura me destinacion të posaçëm. Bashkia e Tiranës ka orientuar përdorimin e këtyre të ardhurave kryesisht për gjelbërimin e qytetit. Në këtë kuptim nuk mund të ketë një ndarje sipas nënkategorive të tarifave të parkimit për buxhetin e dedikuar për gjelbërimin.  Financimi i gjelbërimit të qytetit është bërë sipas nevojave specifike në një vit të caktuar, vlerësuar nga institucionet që administrojnë këtë shërbim për shtimin e sipërfaqeve të gjelbëruara, mirëmbajtje të hapësirave ekzistuese etj si dhe kërkesave për buxhetim. Investimet në gjelbërim janë shtrirë në të gjithë qytetin, nëpër shesh-pushimet ndërmjet pallateve nëpër shkolla, kopshte, parqe, rrugë kryesore dhe dytësore.  Buxhetimi i fondeve për gjelbërimin bëhet sipas programit buxhetor dhe institucioneve që janë pjesë e programit, referuar funksionit që kanë të miratuar me Vendim të Këshillit Bashkiak. Buxhetimi i fondeve bëhet në total sipas tipologjisë dhe klasifikimit ekonomik në shpenzime personeli, operative dhe kapitale ku përvec shpenzimeve për gjelbërimin përfshihen dhe shpenzimet e administratës së institucioneve.  “Agjencia e Parqeve dhe Rekreacionit me shkresën me nr. 1670/1 prot., datë 18.07.2024 bën me dije se informacionin e kërkuar mund ta gjeni në faqen zyrtare të Open Data https://opendata.tirana.al”. | E plotë | Pa pagesë |
| 6 | 04.07.2024 | Sa kërkesa janë paraqitur pranë bashkisë së Tiranës, për të ngritur varreza private? Sa prej tyre janë pranuar dhe sa janë refuzuar? Aktualisht a ka nisur ndërtimi i një varreze private? Nëse ka kërkesa, në çfarë vendesh është kërkuar të ndërtohen dhe si do të kryhet ngritja e një varrezë privatë? Cilat janë kushtet dhe kriteret për të ngritur një varrezë private? Aktualisht çfarë nevojë ka bashkia Tiranë për ngritjen e një varrezë private? Ndërkohë sa është kapacitet maksimal i varrezave të Sharrës dhe atyr të tufinës, sa vende janë të ezauruara dhe sa vende të lira ka për varrrime të reja? Cili është plani për të zgjidhur ezaurimin e parcelave të varrezave? | 25.07.2024 | Në përgjigje të kërkesës së sipërcituar, lidhur me pyetjet 1 dhe 2 ju informojmë se në zyrat e Agjencisë së Shërbimeve Funerale nuk janë paraqitur kërkesa me shkrim për të ngritur varreza private. Agjencia e Shërbimeve Funerale nuk ka në kompetencën e saj të pranojë apo të refuzojë kërkesat për ngritjen e varrezave private. Përcaktimet për ngritjen e varrezave private janë përcaktuar në ligjin Nr. 80/2014, “Për disa ndryshime dhe shtesa në ligjin nr. 9220, datë 15.4.2004, “Për shërbimin publik të varrimit” Si në çdo sektor tjetër, Bashkia Tiranë në mbështetje të ligjit Nr. 80/2014, “Për disa ndryshime dhe shtesa në ligjin nr. 9220, datë 15.4.2004, “Për shërbimin publik të varrimit” respekton çdo iniciative private.Bashkia Tiranë si institucion publik në respektim të ligjit Nr. 80/2014 “Për disa ndryshime dhe shtesa në ligjin nr. 9220, datë 15.4.2004, “Për shërbimin publik të varrimit” ka siguruar mbarëvajtjen e procesit të varrimit në përdorim të kapaciteteve të dy sektorëve Sharrë dhe Tufinë, zgjerimit të varrezave publike, si dhe varrezave murale. Gjithashtu dhe në vijimësi në planet afatgjata, Bashkia Tiranë duke vlerësuar jo vetëm rëndësinë e këtij sektori por edhe sensibilitetin qytetar, përmes politikave të shpronësimeve, krijimit të varrezave të reja, alternativave të varrezave murele si dhe gjithshka tjetër që përmban ligji për varrezat private apo fetare garanton me standarte këtë shërbim”. | E plotë | Pa pagesë |
| 7 | 05.07.2024 | Sa ndërtesa e kanë të implementuar rampën në qytetin tuaj? Sa institucione në qytetin tuaj e kanë të implementuar rampën?  Sa institucione në qytetin tuaj e kanë të implementuar aksesueshmërinë për personat me aftësi të kufizuar?Sa semaforë për të verbërit ka në qytetin tuaj?Sa rrugë me sinjalistikën e posaçme për të verbërit që ndihet nga shkopat për të verbërit ka në qytetin tuaj?A kanë mjetet e transportit publik akses për personat me aftësi të kufizuar?Sa nga automjetet e transportit publik në bashkinë tuaj e kanë të implementuar rampën për njerëzit me aftësi të kufizuar? Sa persona në total janë të punësuar në bashkinë e qytetit tuaj? Dhe sa prej tyre janë me aftësi të kufizuar? Sa persona në total janë të punësuar në secilin institucionet që ju keni në varësi? Dhe sa prej tyre janë me aftësi të kufizuar? | 25.07.2024 | Nga ana e strukturës së ngarkuar pranë Drejtorisë së Përgjthshme të Objekteve Publike janë marrë masat për kryerjen e verifikimit në terren për objektet arsimore dhe publike të pajisura me rampe për personat me aftësi të kufizuara. Nisur nga verifikimi i kryer u konstatua si më poshtë vijon:  • 47% e objekteve shkollore janë të pajisura me rampë për PAK.  • 47% e objekteve kopshte janë të pajisura me rampë për PAK ndersa 53% e objekteve kopshte janë ndërtesa të cilat e kanë hyrjen në të njejtën kuotë me tokën.  • 50% e objekteve cerdhe janë të pajisura me rampë për PAK ndërsa 50% e objekteve cerdhe janë ndërtesa të cilat e kanë hyrjen në të njëjtën kuote me tokën.  • 64% e objekteve publike janë të pajisura me rampë për PAK.  Nisur përsa më sipër, bashkëlidhur do gjeni informacionin në formë tabelare për objektet të cilat janë të pajisura me Rampe.  Ndërkohë Drejtoria e Përgjithshme e Burimeve Njerëzore dhe Shërbimeve Mbështetëse informon se numri total i punonjësve të Bashkisë së Tiranës për vitin 2024 është 965. Persona me aftësi të kufizuara 4.  Lidhur me numrin e punonjësve të njësive të varësisë duhet ta kërkoni pranë njësive përkatëse. Për t’ju ardhur në ndihmë po ju dërgojmë adresat e email-eve të tyre.  Drejtoria e Përgjithshme e Taksave dhe Tarifave vendore taksat@tiana.al.  Agjencia e Mbrojtjes së Konsumatorit konsumatori@tirana.al.  Tirana Parking tiranaparking@tirana.al  Agjencia e Parqeve dhe Rekreacionit info@aprtirana.al  Ujësjellës Kanalizime Tiranë koordinatori@ukt.al  Drejtoria e Përgjithshme e Çerdheve dhe Kopshteve [femijet@tirana.al](mailto:femijet@tirana.al)  Zonat e pajisura me akustike për të verbërit:  - Semaforët Rruga Dritan Hoxha nga ish Sheshi Shqiponja - Zogu Zi - 3 semaforë  - Semaforët Rruga Durresit nga Zogu Zi - Sheshi Skënderbej - 2 semaforë  - Semaforët e Bulevardi Ri - 5 semaforë  - Semaforët Bulevardi Zogu I-rë - 2 semaforë  - Semaforët Unaza Re - nuk ka  - Semaforët Unaze Mesme pjesërisht, në kryqëzimet e dedikuara për këmbësorët. - 2 semaforë  - Semaforët nga materniteti Ri deri në Shkozë - 2 semaforë  - Semaforët Unazë e vogël - 6 semaforë  Nga 16 linja të transportit publik qytetës, mjetet e 14 linjave janë të pajisura me rampa, si dhe kanë hapësirë për qëndrimin e karriges me rrota. Mjetet e dy linjave: nr. 6 “Laprakë” dhe Linja nr. 9 Qyteti Studenti – Jordan Misja nuk kanë hapësirë për qëndrimin e karriges me rrota, si dhe nuk ka rampe për aksesim, për arsye se infrastruktura ku kalojnë këto linja nuk lejon përdorimin e mjeteve me platformë të sheshtë.  221 mjete të linjave qytetëse janë të pajisura me rampe për njerëzit me aftësi të kufizuara. | E plotë | Pa pagesë |
| 8 | 05.07.2027 | Sa shkolla janë ndërtuar nga fillimi (jo rikonstruktuar) nga Bashkia Tiranë që nga viti 2016 deri në vitin 2024, duke përcaktuar se sa shkolla janë ndërtuar në vitin 2016, 2017, 2018, 2019, 2020, 2021, 2022, 2023 dhe 6 mujori i parë i vitit 2024 (Janar 2024 – Qershor 2024)?Sa prej këtyre shkollave janë të ciklit 9 vjeçar dhe sa prej tyre janë gjimnaze?Sa prej këtyre shkollave janë ndërtuar nga buxheti I Bashkisë Tiranë dhe sa prej tyre janë ndërtuar me financime të jashtme apo donacione? Cilat janë ato (listë emërore)?Në cilat zona janë ndërtuar këto shkolla? Sa ka qenë kosto totale në buxhetin e Bashkisë Tiranë për ndërtimin (jo rikonstruktimin), si dhe kostoja për shkollë të ndërtuar, e shkollave të reja që nga viti 2016 deri në 6 mujorin e parë të vitit 2024? | 22.07.2024 | Në përgjigje të kërkesës suaj ardhur pranë Bashkisë Tiranë dhe protokolluar me nr. K-11344 prot., datë 08.07.2024, në të cilën kërkoni informacion mbi shkollat e ndërtuara nga Bashkia Tiranë nga viti 2016 deri në vitin 2024, ju bëjmë me dije se ka përgjigje nga Drejtoria e Investimeve të Punëve Publike, informacionin të cilin e gjeni në tabelën bashkëlidhur. | E plotë | Pa pagesë |
| 9 | 05.07.2024 | Sa para ka shpenzuar Bashkia Tiranë për gjelbërimin e qytetit për vitet 2017, 2018, 2019, 2020, 2021, 2022, 2023, dhe tremujorin e parë të vitit 2024?  Sa para janë shpenzuar për blerjen dhe mbjelljen e pemëve nga Bashkia Tiranë për vitet 2017, 2018, 2019, 2020, 2021, 2022, 2023, dhe tremujorin e parë të vitit 2024?Sa pemë, shkurre dhe bimë të tjera(të specifikuara), janë mbjellë nga viti 2017 dhe deri më sot?Sa nga këto pemë janë mbjellë me fondet e Bashkisë Tiranë dhe sa janë mbjellë me fonde të tjera (nga donatorët, qytetarët, organizatat, etj), që nuk kanë si burim buxhetin e Bashkisë Tiranë? Sa pemë janë mbjellë nga të ardhurat e mledhura nga parkimet me SMS të Tirana Parking? Cila është origjina e parave që ka shpenzuar Bashkia Tiranë për gjelbërimin e qytetit dhe mbledhjen e pemëve, pra nga cili zë i të ardhurave i ka siguruar paratë? Cilat janë zonat e Tiranës në të cilat janë mbledhjellë këto pemë, shkurre dhe bimë të tjera?  A ka Bashkia Tiranë një hartë të pemëve të mbjella që nga viti 2017 dhe deri më sot? Nëse po ju lutem ma vendosni në dispozicion. | 24.07.2024 | Në lidhje me kërkesat e cituara, sqarojmë se të ardhurat nga tarifa e parkimit sipas Vendimit të Këshillit Bashkiak përkatës nuk janë të ardhura me destinacion të posaçëm. Bashkia e Tiranës ka orientuar përdorimin e këtyre të ardhurave kryesisht për gjelbërimin e qytetit. Në këtë kuptim nuk mund të ketë një ndarje sipas nënkategorive të tarifave të parkimit për buxhetin e dedikuar për gjelbërimin.Financimi i gjelbërimit të qytetit është bërë sipas nevojave specifike në një vit të caktuar, vlerësuar nga institucionet që administrojnë këtë shërbim për shtimin e sipërfaqeve të gjelbëruara, mirëmbajtje të hapësirave ekzistuese etj si dhe kërkesave për buxhetim. Investimet në gjelbërim janë shtrirë në të gjithë qytetitn, nëpër shesh-pushimet ndërmjet pallateve,nëpër shkolla,kopshte,parqe, rrugë kryesore dhe dytësore.Buxhetimi i fondeve për gjelbërimin bëhet sipas programit buxhetor dhe institucioneve që janë pjesë e programit, referuar funksionit që kanë të miratuar me Vendim të Këshillit Bashkiak. Buxhetimi i fondeve bëhet në total sipas tipologjisë dhe klasifikimit ekonomik në shpenzime personeli, operative dhe kapitale ku përvec shpenzimeve për gjelbërimin përfshihen dhe shpenzimet e administratës së institucioneve.Ndërkohë Drejtoria e Përgjithshme e Pastrim Gjelbërimit informon se: Shpenzime për blerje pemësh dhe donacione (nga qytetarë,biznese apo organizata etj) përgjatë viteve 2016-2024 . | E plotë | Pa pagesë |
| 10 | 09.07.2024 | Në kuadër të iniciativës Rrugë të Sigurta pranë shkollave:Cilat shkolla janë paisur me rrugë të sigurta? Sa rrugë të sigurta pranë shkollave ka sot në Bashkinë Tiranë? Pse u ndërmorr projekti i paisjes së shkollave me rrugë të sigurta?Cilat shkolla janë parashikuar të paisen me rrugë të sigurta në vazhdim dhe kur parashikohet përfundimi i këtij projekti? Sa para ka kushtuar ndërtimi i rrugëve të sigurta pranë shkollave dhe cili është burimi i këtyre të ardhurave? Sa para pritet të kushtoj paisja me rrugë të sigurta e shkollave të tjera që pritet t’i bëhen pjesë projektit në vazhdim? dhe cili do të jetë burimi i këtyre parave?Sa vite do të vazhdoj projekti “Rrugët për fëmijë”? | 30.08.2024 | Në vijim të shkresës së sipërcituar, me anën e së cilës kërkohet infromacion në lidhje me nismën “Rrugë të sigurta pranë shkollave” ju bëjmë me dije se nga Drejtoria e Transportit e Trafikut rrugor janë hartuar projektet për 11 shkolla si vijon:  • At Zef Pëllumbi  • Mihal Grameno  • Osman Myderizi  • Edit durham  • Jeronim De Rada  • Avni Rustemi  • Niket Dardani  • Sholla e Kuqe  • Fan Noli  • Gustav Majer  • Naim Frashëri  Këto projekte parashikojnë ndërhyrje për rritjen e sigurisë në rrugët:  • Mihal Grameno  • Drago siliqi  • Robert Shvarc  • E Bogdanëve  • Pjetër Bodani  • Fortuzi  • Qemal Stafa  • Sitki Cico  • Frosina Plaku  • Kongresi i Lushnjës  Ky projekt është ndërmarrë me qëllim rritjen e sigurisë rrugore pranë shkollave.  Ndërkohë Drejtoria e Përgjithshme e Menaxhimit Financiar informon se në buxhetin e vitit 2024 është parashikuar projekti “Rritja e sigurisë së aksesit në shkollat publike” me një kosto prej 102,951,351 lekë planifikuar për dy vite buxhetore 2024-2025”. | E plotë | Pa pagesë |
| 11 | 22.07.2024 | Të më vendoset në dispozicion Plani i Veprimit për Eficiencën e Energjisë, në bashkinë tuaj. Cilat janë hapat e ndërmarrë për zbatimin e këtij plani (buxheti në dispozicion, aktivitete, politika, etj.)Nëse ky dokument nuk është hartuar ende, cilat janë arsyet? Çfarë hapash parashikohet të ndërmerren në të ardhmen për zbatimin/hartimin e Planit të Veprimit për Eficiencën e Energjisë? | 05.08.2024 | “Në përgjigje të kërkesës së sipërcituar, ku keni kërkuar informacion në lidhje me Planin e Veprimit për Eficencës në Bashkinë Tiranë ju bëjmë me dije se Drejtoria e Mjedisit dhe Zhvillimit të Qëndrueshëm ka të parashikuar në buxhetin e vitit 2024 **hartimin e Planit të Veprimit për Energjinë e Qëndrueshme dhe shërbimin e konsulencës Vlerësimi Strategjik Mjedisor për Energjinë e Qëndrueshme**, për aq sa i lejohet brenda kompetencave që i janë akorduar nga legjislacioni në fuqi. Aktualisht ka nisur procesi i hartimit te dokumentacionit administrativ që i paraprin procedurë së prokurimit të këtij plani dhe parashikohet që brenda 2024 të kemi në dispozicion produktin final”. | E plotë | Pa pagesë |
| 12 | 11.07.2024 | Sa aplikues dhe sa perfitues ka pasur ne total nga programet e strehimit social per secilin vit 2018, 2019, 2020, 2021, 2022, 2023, 2024? Per vitin 2018, 2019, 2020, 2021, 2023 dhe 2024 sa aplikues dhe sa perfitues ka pasur per secilen nga kategorite prioritare? Si:  \* Familjet, ku kryefamiljari është grua e ve ose e divorcuar  • Familjet njëprindërore që kanë në ngarkim fëmijë  • Të moshuarit që kanë mbushur moshën e pensionit dhe që nuk përzgjidhen për t’u strehuar në institucionet publike të përkujdesit shoqëror• Individët me aftësi të kufizuar, të cilët gëzojnë statusin e të verbrit të grupit të parë, të invalidit paraplegjik dhe tetraplegjik, të invalidit të punës dhe të invalidit të Luftës  Nacionalçlirimtare  • Familjet me shumë fëmijë • Çiftet e reja • Familjet që kanë ndryshuar vendbanim për efekt punësimi • Individët me statusin e jetimit që nga çasti i daljes nga jetimoret, ose nga qendrat e përkujdesit e deri në moshën 30 vjeç • Familjet e policëve të rënë në detyrë • Emigrantët e rikthyer  • Familjet e komunitetit rom• Punonjësit e Policisë së Shtetit | 05.08.2024 | Të pastrehët trajtohen sipas ligjit nr. 22/2018 “Për strehimin social” i ndryshuar me ligjin nr. 48/2023 dhe aktet ligjore dhe nënligjore për zbatim të tij. Bazuar në këtë ligj me programin subvencionimi i qirasë janë trajtuar përkatësisht:  Në vitin 2018 – 808 aplikues/275 përfitues  Në vitin 2019 – 815 aplikues/312 përfitues  Në vitin 2020 – 663 aplikues/242 përfitues  Në vitin 2021 – 539 aplikues/341 përfitues  Në vitin 2022 – 538 aplikues/317 përfitues  Në vitin 2023 – 642 aplikues/427 përfitues  Në vitin 2024 –345 aplikues/232 përfitues (Janar -Qershor)  Në lidhje me subvencionimin e interesave të kredisë sqarojmë se ky program është vënë në zbatim në vitet 2018, 2020, 2022 me të dhëna si më poshtë:  Në vitin 2018 – 2814 aplikues/1104 përfitues  Në vitin 2020 – 2250 aplikues/806 përfitues  Në vitin 2022 – 2581 aplikues/742 përfitues  Në lidhje me programin banesë sociale me qira sqarojmë se banesat sociale në zonën e Shkozës janë shpërndarë me vendimet përkatëse të Këshillit Bashkiak në vitet 2015 dhe 2016.  Në lidhje me përfituesit sipas kategorive prioritare për secilin program ju bëjmë me dije si në vijim:  Subvencionimit të Qirasë – Qëllimi është subvencionimi i një pjesë të konsiderueshme të qirasë, për familjet të cilat jetojnë me qira dhe kanë të ardhura të pamjaftueshme për ta përballuar atë.  Për Vitin 2018  Subvencioni i Qirasë  Në Total janë shpallur 275 familje përfituese.  -Familje njërindërore me fëmijë në ngarkim-30 përfitues  -Familje që kanë në ngarkim persona me aftësi të kufizuar PAK apo persona në pension -52 përfitues  -Viktimë e dhunës në familje/ Viktimë e mundshme trafikimi-4 përfitues  -Ka statusin e jetimit dhe moshë deri në 30 vjec- 2 përfitues  -Anëtarë të komunitetit Egjiptian/Rom-43 përfitues  Për Vitin 2019  Subvencioni i Qirasë  Në Total janë shpallur 312 familje përfituese.  Familje njërindërore me fëmijë në ngarkim-52 përfitues  -Familje që kanë në ngarkim persona me aftësi të kufizuar PAK apo persona në pension -45 përfitues  -Viktimë e dhunës në familje/ Viktimë e mundshme trafikimi-5 përfitues  -Ka statusin e jetimit dhe moshë deri në 30 vjec- 3 përfitues  -Anëtarë të komunitetit Egjiptian/Rom-36 përfitues  Për Vitin 2020  Subvencioni i Qirasë  Në Total janë shpallur 242 familje përfituese.  Familje njërindërore me fëmijë në ngarkim-58 përfitues  -Familje që kanë në ngarkim persona me aftësi të kufizuar PAK apo persona në pension -52 përfitues  -Viktimë e dhunës në familje/ Viktimë e mundshme trafikimi-2 përfitues  -Ka statusin e jetimit dhe moshë deri në 30 vjec- 2 përfitues  -Anëtarë të komunitetit Egjiptian/Rom-35 përfitues  Subvencionimi i Interesave të Kredisë (Viti 2020)  Në Total 806 familje përfituese të programit të Subvencionimit të Interesave të Kredisë.  -Të rinj me moshë jo më të madhe se 35 vjeç-248 përfitues  -Familje te reja ku çifti bashkëshortëve ka moshë të përbashkët totale deri 70 vjeç-256përfitues  -Familje një prindërore që kanë në ngarkim fëmijë ku përfshihen dhe vajzat nëna-94 përfitues  -Familje që kanë në ngarkim persona me aftësi të kufizuar PAK apo persona në pension-12 përfitues  -Ka statusin e jetimit dhe moshë deri në 30 vjeç- 3 përfitues  -Viktime e Dhunës- 4 përfitues  -Anëtar i minoritetit rom /egjiptian-2 përfitues  Për Vitin 2021  Subvencioni i Qirasë  Në Total janë shpallur 341 familje përfituese.  Të moshuar që kanë mbushur moshën e pensionit dhe dhe nuk përzgjidhen për t'u strehuar në institucionet publike- 59 përfitues  - Kyefamiljare me fëmijë në ngarkim-97 përfitues  -Familje që kanë në ngarkim persona me aftësi të kufizuar PAK apo persona në pension -63 përfitues  -Viktimë e dhunës në familje/ Viktimë e mundshme trafikimi-3 përfitues  -Anëtarë të komunitetit Egjiptian/Rom-35 përfitues  -Anëtar i familjes që trajtohet me Ndihmë Ekonomike- 2 përfitues  Për Vitin 2022  Subvencioni i Qirasë  Në Total janë shpallur 317 familje përfituese.  -Të moshuar që kanë mbushur moshën e pensionit dhe dhe nuk përzgjidhen për t'u strehuar në institucionet publike- 56 përfitues  -Familje njërindërore me fëmijë në ngarkim-99 përfitues  -Familje që kanë në ngarkim persona me aftësi të kufizuar PAK apo persona në pension -62 përfitues  -Viktimë e dhunës në familje/ Viktimë e mundshme trafikimi-12 përfitues  -Anëtarë të komunitetit Egjiptian/Rom-31 përfitues  -Anëtar i familjes që trajtohet me Ndihmë Ekonomike- 10 përfitues  -Familje me më shumë se 4 fëmijë- 3 përfitues  -Ka statusin e jetimit dhe moshë deri në 30 vjec- 1 përfitues  Subvencionimit të Interesave të Kredisë- është programi i cili synon të mbështesë familjet dhe individët, që nuk janë në gjendje ekonomike e sociale të përballojnë ofertën e tregut të lire, përmes dhënies së kredive me kushte lehtësuese ( 3%) .  Subvencionimi i Interesave të Kredisë (Viti 2022)  Në Total 742 familje përfituese të programit të Subvencionimit të Interesave të Kredisë.  -Të rinj me moshë jo më të madhe se 35 vjeç-265 përfitues  -Familje te reja ku çifti bashkëshortëve ka moshë të përbashkët totale deri 70 vjeç-211 përfitues  -Familje një prindërore që kanë në ngarkim fëmijë ku përfshihen dhe vajzat nëna-116 përfitues  -Familje që kanë në ngarkim persona me aftësi të kufizuar PAK apo persona në pension-9 përfitues  -Familje që kanë në ngarkim persona në pension-3 përfitues  -Ka statusin e jetimit dhe moshë deri në 30 vjeç- 3 përfitues  -Viktime e Dhunës- 1 përfitues  -Anëtar i minoritetit rom /egjiptian-1 përfitues  Për Vitin 2023  -Në total janë janë shpallur 427 familje përfituese.  -Të moshuar që kanë mbushur moshën e pensionit dhe dhe nuk përzgjidhen për t'u strehuar në institucionet publike- 121 përfitues  -Familje njërindërore me fëmijë në ngarkim- 134 përfitues  - Familje që kanë në ngarkim persona me aftësi të kufizuar PAK apo persona në pension - 76 përfitues  -Viktimë e dhunës në familje/ Viktimë e mundshme trafikimi- 8 përfitues  -Anëtarë të komunitetit Egjiptian/Rom- 22 përfitues  -Anëtar i familjes që trajtohet me Ndihmë Ekonomike- 6 përfitues  -Familje me më shumë se 4 fëmijë- 2 përfitues  Per Vitin 2024 (Janar-Qershor)  Në Total janë shpallur 232 familje përfituese.  -Të moshuar që kanë mbushur moshën e pensionit dhe dhe nuk përzgjidhen për t'u strehuar në institucionet publike- 56 përfitues  -Familje njërindërore me fëmijë në ngarkim-71 përfitues  -Familje që kanë në ngarkim persona me aftësi të kufizuar PAK apo persona në pension -44 përfitues  -Viktimë e dhunës në familje/ Viktimë e mundshme trafikimi- 2 përfitues  -Anëtarë të komunitetit Egjiptian/Rom-35 përfitues  -Anëtar i familjes që trajtohet me Ndihmë Ekonomike- 4 përfitues  -Familje me më shumë se 4 fëmijë- 6 përfitues | E plotë | Pa pagesë |
| 13 | 12.07.2024 | Kopje te kotrates se depozituar me date 25.06.2024 dhe me numer protokolli H-10618 | 29.07.2024 | Iu vu në dispozicion informacioni i kërkuar. | E plotë | Pa pagesë |
| 14 | 12.07.2024 | Sa ka qenë buxheti i Bashkisë Tiranë dedikuar programit TEYC22 për periudhën 2021- 2023? (Nëse ka pasur) Cilat kanë qenë projektet në kuadër të këtij programi, që iu dedikuan të rinjve me aftësi të kufizuara? Ju lutemi të na vini në dispozicion emrin e organizatave implementuese dhe fondet përkatëse. Gjithashtu do të donim të na vinit në dispozicion: Listë të të gjitha aktiviteteve/projekteve me përshkrimin e organizatave përfituese dhe buxhetin e secilit projekt të zhvilluar në kuadër të TEYC22. Kopje të kontratave të përfituesve respektivë në kuadër të programit TEYC22. 4. Listë të vendeve të punës të hapura në mbështetje të programit TEYC22. | 28.07.2024 | Me VKB Nr.126 datë 15.10.2021 është miratuar draft marrëveshja e bashkëpunimit midis Bashkisë Tiranë dhe Kongresit Rinor Kombëtar si dhe manuali për menaxhimin e tij shoqëruar dhe me efekte financiare për vitin 2021 ne vlerën 53,920,300 lekë. Me VKB Nr.166 datë 24.12.2021 për “Miratimin e PBA 2022-2024 dhe detajimin e buxhetit të Bashkisë së Tiranës për vitin 2022 (i ndryshuar) si dhe me VKB Nr.119 datë 15.11.2022 “Për ndryshimin e marrëveshjes së bashkëpunimit midis Bashkisë Tiranë dhe Kongresit Rinor Kombëtar” shoqëruar me efekte financiare, për vitin 2022 fondet e miratuara ishin në vlerën 367,987,018 lekë.Me VKB Nr.126 datë 23.12.2022 për “Miratimin e PBA 2023-2025 dhe detajimin e buxhetit të Bashkisë së Tiranës për vitin 2023 (i ndryshuar) buxheti i miratuar për të përmbyllur këtë projekt ishte në vlerën 100,000,000 lekë. | E plotë | Pa pagesë |
| 15 | 12.07.2024 | Sa para ka kushtuar projekti i 500 skuterave në Tiranë? Për sa kohë do të zgjasë, si kryhet menaxhimi i tyre?Nga testimi i ditëve të para, sa persona kanë përdorur këto skutera dhe në çfarë vlerë janë arkëtuar para? Tarifat e vendosura, ku janë bazuar? Sa para më lirë kushton lëvizja me skuter se sa me taksi? | 05.08.2024 | Në vijim të kërkesës suaj me anën e së cilët përcillet kërkesa për informacion mbi skuterat, ju bëjmë me dije Drejtoria e Transportit dhe Trafikut Rrugor informon se cështjet mbi të cilat kërkohet përgjigje janë aspekte të menaxhimit të kompanisë private që operon me patinat elektrike, për këtë arsye nuk mund t’ju përgjigjemi pyetjeve tuaja. | E plotë | Pa pagesë |
| 16 | 16.07.2024 | Në bazë të ligjit 119/2014 “Për të Drejtën e Informimit” kërkojmë informacion mbi pyllëzimet e kryera bga subjektet që operojnë në energjinë hidrike HEC në territorin e bashkisë suaj nga viti 2008 e deri më sot.Sa sipërfaqe janë pyllëzuar? Në cilat parcela dhe ekonomi pyjore është bërë investimi?A ka patur investime të tjera përveç pyllëzimeve? Nëse po, ku dhe çfarë investimi? | 15.08.2024 | Kthyer përgjigje nga Agjencia e Parqeve edhe Rekreacionit. | E plotë | Pa pagesë |
| 17 | 17.07.2027 | Kopje të kontratave të nënshkruara midis Bashkisë dhe kompanisë/kompanive së menaxhimit të mbetjeve për vitin 2023 dhe 2024; Sa është buxheti i parashikuar për menaxhimin e mbetjeve për vitin 2023 dhe 2024? | 08.08.2024 | Në vijim të kërkesës suaj ardhur pranë Bashkisë Tiranë dhe protokolluar me nr. prot. D-11871, date 17.07.2024, lidhur me vënien në dispozicion të kontratave të nënshkruara mes Bashkisë së Tiranës dhe kompanive që menaxhojne mbetjet në qytetin e Tiranës për vitin 2023 dhe 2024.  Bashkëlidhur do të gjeni linkun për kontratat e pastrimit të qytetit të Tiranës.  <https://we.tl/t-BWAzrWOza2> . Në lidhje me pyetjen tuaj të dytë ju bëjmë me dije se buxheti i miratuar për menaxhimin e mbetjeve (shpenzime për ndërtimin e Landfillit, inceneratorit dhe rehabilimit të venddepozitimeve ekzistuese Tiranë dhe prodhimin e energjisë elektrike) për vitin 2023 ka qënë parashikuar në vlerën 865,092,715 lekë dhe për vitin 2024 është parashikuar në vlerën 1,185,359,688 lekë referuar detyrimit kontraktual ku Bashkia e Tiranë është njësi zbatuese”. | E plotë | Pa pagesë |
| 18 | 18.07.2024 | Sa është numri i personave me aftësi të kufizuara në bashkinë Tiranë, sipas moshës, gjinisë, njësisë administrative? Ju lutem që kjo e dhënë të shoqërohet me një sqarim se si mblidhen e përditësohen të dhënat e mësipërme statistikore.Sa persona me aftësi të kufizuara marrin shërbime në institucionet e shërbimeve sociale publike sipas moshës dhe gjinisë? Cilat janë llojet e shërbimeve që iu ofrohen personave me aftësi të kufizuara në secilin institucion të shërbimeve sociale publike të bashkisë Tiranë, me cfarë frekuence minimale e maksimale jepen ato dhe sa persona përfitojnë për secilin shërbim?Bazuar në regjistrin e aksesueshëmrisë ( të cilin ju lutem ta bashkëngjisni në përgjgije) me sa përqind rezulton të jetë realizuar aksesueshmëria në mjedis për të gjitha grupet me aftësi të kufizuara në bashkinë Tiranë deri ne qershor 2024? Sa ka avancuar ajo në krahasim me vitin e kaluar? Bazuar në regjistrin e aksesueshëmrisë, sa përqind e rrugëve dhe mjediseve kanë përmirësuar sinjalisitikën dhe vend-parkimet për personat me aftësi të kufizuara në bashkinë Tiranë deri ne qershor 2024? Sa është avancuar në krahasim me vitin e kaluar? Bazuar në regjistrin e aksesueshëmrisë, me sa përqind është realizuar aksesueshmëria në transportin publik deri në qershor 2024?A ka bashkia Tiranë deri në qershor 2024 dy institucione model në zbatueshmërinë e standarteve të përshtatshmërisë për personat me aftësi të kufizuara, sipas parashikimeve në PLSPAK? Cilat janë standardet që këto institucione kanë arritur në këtë aspekt dhe në cfarë kornize kohore?A kanë drejtoritë e planifikimit dhe zhvillimit të territorit; punëve publike; dhe teknologjisë së informacionit, inovacionit secila një specialist i cili ka si detyrë: të ndjeki zbatueshmërinë e standarteve të përshtatshërisë në mjedis dhe objekte, bazuar në kuadrin ligjor përkatës; të monitorojë planin e veprimit përgatitjen e raportit 1 vjeçar të progresit, sipas parashikimeve në PLSPAK?Nëse po, sa prej këtyre specialistëve janë më aftësi të kufizuara? Sa përqind e qytetarëve të Tiranës janë informuar në lidhje me problematikat e përshtatshmërisë së personave me aftësi të kufizuara sipas parashikimeve të PLSPAK deri në qershor 2024? Si është bërë informimi? Si është matur masa e ndarjes së informacionit?Sa përqind e personave me aftësi të kufizuara kanë marrë informacionin e nevojshëm në lidhje me simbolet dhe elementët e përshtatmërisë, deri në qershor 2024, sipas parashikimeve në PLSPAK? Sa specialist/terapist për personat me aftësi të kufizuara janë shtuar në qendrat komunitare gjatë 2024? A ka pasur përmirësime e përshtatje të mjediseve të qendrave komunitare deri në qershor të vitit 2024? Sa ekipe lëvizëse të asistencës shtëpiake janë ngritur në bashkinë Tiranë deri në qershor 2024? Sa personave me aftësi të kufizuara u aftohen shërbime përmes tyre? Sa trajnime janë bërë për fëmijët, të rinjtë dhe të rriturit me aftësi të kufizuara si dhe familjarë të tyre në lidhje me potencialin e jetesës së pavaruar gjatë vitit 2024? Sa shkolla komunitare funksionojnë deri në qershor 2024 në njësitë administrative rurale, sa janë shtuar vetëm vitin e fundit dhe sa fëmijëve u shërbejnë ato bashkarisht?Ju lutem të na furnizoni me të dhënat e vitit të shkuar dhe të dhënat e fundit këtë vit. Sa organizata që operojnë në zonat rurale mbështeten në dhënien e shërbimeve nga bashkia Tiranë? Sa PAK mbështeten me këto shërbime?Sa është numri i të punësuarve me aftësi të kufizuara në bashkinë Tiranë, përfshirë institucionet e varësisë, deri në qershor 2024? Si ka ndryshuar numri prej vitit 2022? Sa është numri i të punësuarve me aftësi të kufizuara në territorin e bashksisë Tiranë, vitet 2022-2023-qershor 2024?Cilat jane llojet e trajnimeve qe ofrohen per Personat me Aftesi te Kufizuara ne Qendren Rajonale te Formimit Profesional Tirane? Ju lutem te bashkengjisni nje kopje te kurrikulave te fundit te miratuara per secilin kurs profesional qe ofrohet ne Qendren Rajonale te Formimit Profesional Tirane. A është krijuar rrjet/sistem i brendshëm i menaxhimit të informacionit për personat me aftësi të kufizuar në Bashkinë Tiranë deri në qershor 2024? Nëse jo, kur planifikohet të ngrihet ky sistem?A janë publikuar raportet e monitorimit të Planit Social për Aftësinë e Kufizuar? Ju lutem t’ia bashkëngjisni kthimit të përgjigjes së kësaj kërese për informim.Ju lutem të bashkëngjisni në përgjigje analizen e plotë të kostimit të shërbimeve sociale në bashkinë Tiranë, hartuar nga Drejtoria e Shërbimeve Sociale. | 31.07.2024 |  | E plotë | Pa pagesë |
| 19 | 25.07.2024 | Në cilë fazë janë punimet për projektin "Përmirësimi i sistemit të kanalizimeve për Tiranën e Madhe", dhe cili është roli i Bashkisë? | 12.08.2024 | Në lidhje me pyetjen e parë që parashtron qytetari ju njoftojmë se projekti po menaxhohet nga Agjencia Kombëtare e Ujësjellës Kanalizimeve (AKUK) dhe Ministria e Infrastrukturës dhe Energjisë (MIE). Ju njoftojme se Bashkia e Tiranës dhe Kryetari i saj janë interesuar në vijimësi për vazhdimin e këtij projekti, i cili financohet nga JICA, pasi përfituesit e këtij projekti janë qytetarët e Tiranës.Në lidhje me pyetjen që ka të bëjë me zbatimin e punimeve nuk kemi informacion pasi autoriteti kontraktues është AKUK.Në lidhje me pyetjen për afatet e mbarimit të punimeve të projektit, mund t’i drejtoheni AKUK për të marrë një përgjigje. | E plotë | Pa pagesë |
| 20 | 25.07.2024 | Çfarë planesh parashikon Bashkia Tiranë për zhvillimin e stadiumit “Selman Stërmasi” dhe fushës në krah? A ka pasur kontakte apo bisedime me Federatën Shqiptare të Futbollit për sa i përket mundësisë së zhvillimit me një projekt të përbashkët të stadiumit “Selman Stërmasi”? Nëse po, çfarë është diskutuar për këtë pjesë?Na vini në dispozicion kopje të marrëveshjes dhe kontratës së dhënies në përdorim nga ana e Bashkisë Tiranë të stadiumit “Selman Stërmasi” Klubit të Futbollit Tirana. Mbi çfarë marrëveshje, është vënë në përdorim stadiumi “Selman Stërmasi” për eventet artistike dhe muzikore të ashtuquajtura “Spectapolis”? Ju lutemi të na vini në dispozicion me një kopje të kontratës, në të kundërtën na specifikoni kompaninë që ka marrë në përdorim mjediset me NIPT-in përkatës, vlerën kontraktuale dhe rrugët mbi të cilat ka kaluar kjo marrëveshje, tender apo negocim direkt. |  |  |  | Në proces |
| 21 | 26.07.2024 | Informacion mbi projkete për personat me aftësi të kufizuar | 12.08.2024 | në cdo njësi Administrative janë ngritur njësi të vlerësimit të nevojave dhe referimit të rastit dhe janë gjithsej 27 njësi.  Numri i të punësuarve me aftësi të kufizuara në Bashkinë e Tiranës për vitin 2024 është 4 punonjës. Lidhur me numrin e punonjësve me aftësi të kufizuara në institucionet e varësisë, duhet ta kërkoni pranë nësive përkatëse. Për t’ju ardhur në ndihmë më poshtë po ju dërgojmë adresat elektronike zyrtare të Njësive.  infonja1@tirana.al infonja2@tirana.al , infonja3@tirana.al , infonja4@tirana.al , infonja5@tirana.al , infonja6@tirana.al , infonja7@tirana.al , infonja8@tirana.al , infonja9@tirana.al , infonja10@tirana.al , infonja11@tirana.al, infobaldushk@tirana.al , infoberzhite@tirana.al, infodajt@tirana.al , infofarke@tirana.al , infokashar@tirana.al , infokrrabe@tirana.al , infondroq@tirana.al, infondroq@tirana.al, infopeze@tirana.al, infovaqarr@tirana.al, infoshengjergj@tirana.al, infozallbastar@tirana.al, infozallherr@tirana.al, infolagjia12@tirana.al , infolagjia13@tirana.al, infolagjia14@tirana.al .  Tirana Parking informon se në institucionin e tyre janë të punësuar 2 persona me aftësi të kufizuara. Stafet edukator/mësues të çerdheve dhe kopshteve publike të Bashkisë Tiranë, janë trajnuar dhe  trajnohen në mënyrë të vazhdueshme nga specialistët e sektorit të zhvillimit dhe kujdesit psiko- social (psikolog dhe punonjës social) të çerdhes dhe kopshtit, si edhe nga specialistë/ekspertë të jashtëm, të cilët sigurohen nga bashkëpunimet me subjekte publike/private.  Identifikimi i hershëm i rasteve dhe ndërhyrja, janë nga detyrat kryesore të punës së specialistëve, të cilën e realizojnë çdo ditë në çerdhe dhe kopshte.  Specialistët e sektorit të zhvillimit dhe kujdesit psiko-social realizojnë në mënyrë sistematike: • Monitorimin e zhvillimin tërësor të fëmijës, i cili dokumentohet në “Pasqyrat e vlerësimeve mujore” dhe “Dosjen e fëmijës”; • Identifikimin e fëmijëve me nevoja të veçanta, komunikimin me prindërit, referimin në Qendra të specializuara për diagnostikim dhe trajtim, hartimin e Programit Edukativ Individual dhe ndjekjen e ecurisë së fëmijës në çerdhe/kopsht në bashkëpunim me qendrën e trajtimit; • Bashkëpunimin mes tyre, edukatoreve/mësueseve, mësuset ndihmëse në rastin e kopshtit, për të ndjekur realizimin e objektivave sipas PEI-it dhe monitorimin e progresit/regresit të fëmjëve me nevoja të veçanta; • Identifikimin dhe realizimin e trajnimeve për ngritje profesionale të përgjegjëses së çerdhes/drejtueses së kopshtit dhe stafit edukator/mësues. Specialistët realizojnë trajnime me tema të ndryshme, p.sh një nga temat e trajnimi që është realizuar gjatë vitit 2023 me të gjithë stafet e çerdheve dhe kopshteve ishte “Identifikimi i fëmijëve me nevoja të veçanta”; • Organizimin dhe realizimin e klasave prindërore dhe takimeve individuale me prindërit e fëmijëve, me synim rritjen e cilësisë së prindërimit për fëmijët 0-6 vjeç. Në mënyrë periodike, mblidhen të dhëna rreth raste të fëmijëve me nevoja të veçanta që frekuentojnë çerdhet dhe kopshtet. Tek të dhënat pasqyrohen jo vetëm rastet që kanë dorëzuar raporti e vlerësimit pranë institucionit (çerdhe/kopsht), por edhe rastet të cilët nuk kanë një raport  vlerësimi nga ekspertë/ekipe multidisiplinare, të cilët janë indetifikuar nga psikologu i institucionit dhe prindërit refuzojnë të pranojnë vështirësinë e fëmijës. Në këto raste specialistët japin udhëzime ndaj stafit edukator/mësuese, në mënyrë që fëmija të nxitet për t’u zhvilluar dhe  komunikojnë vazhdimisht me prindërit/kujdestarët ligjorë për të arritur fazën e pranimit. Përsa i përket trajnimeve që janë realizuar nga bashkëpunime, disa nga trajnimet e realizuar janë si më poshtë vijon: • Gjatë vitit 2018-2019 në kuadër të projektit “Ndërhyrjen e hershme, domosdoshmëri për avancimin e zhvillimit të fëmijës”, shoqata “Ndihmoni Jetën” mundësoi realizimin e trajnimit të 150 edukatoreve në çerdhe dhe 150 mësueseve në kopshte nga ekspetë për dy manuale: a). “Për punonjësit në istitucionet e edukimit të hershëm për fëmijët me vështirësi në zhvillim të grup moshës 0-3 vjeç” b). “Për punonjësit në istitucionet e edukimit të hershëm për fëmijët me vështirësi në zhvillim të grup moshës 4-6 vjeç” Pas trajnimeve për secilin modul të manualit, pjesmarrësit u pajisën me certifikatë. • Gjatë vitit 2020, shoqata “Ndimoni Jetën”, në vijim të projektit “Ndërhyrjen e hershme, domosdoshmëri për avancimin e zhvillimit të fëmijës”, mundësoi asistencën teknike për disa fëmjë me nevoja të veçanta. • Gjatë vitit 2022, në bashkëpunim me “Hapat e Vegjël” dhe “Down Sindrome Albania” u realizua trajnimi me temë “Lodrat dhe fëmijët me aftësi ndryshe”. Trajnimi u realizua me stafin (përgjegjëse/drejtor, edukatore/mësuese, mësuese ndihmëse, psikologe, punonjëse sociale dhe prindër të fëmijëve me nevoja të veçanta) në dy çerdhe dhe dy kopshte. • Gjatë muajit maj dhe qershor 2024 në bashkëpunim me “Down Sindrome Albania” u realizuan sesione trajnimi me tema/module si: Strategjitë dhe teknikat e ndërhyrjeve multidisplinare me fokus: - ADHD; - Çrregullimet e spektrit të autizmit; - Aftësia e kufizuar intelektuale; - Ndërhyrja në fëmijërinë e hershme; Në trajnim morën pjesë psikologë, punonjës social dhe mësues ndihmës.  Në Drejtorinë e Përgjithshme të Çerdheve dhe Kopshteve aktualisht janë 5 punonjës me aftësi të kufizuar. | E plotë | Pa pagesë |
| 22 | 29.07.2024 | A ka hartuar Bashkia juaj Planin Vendor të Veprimit për Eficencën e Energjisë dhe Klimën? a) Nëse PO, A keni parashikuar fonde në buxhetin vjetor të bashkisë për zbatimin e Planit Vendor të Veprimit për Eficencën e Energjisë dhe Klimën? Sa janë këto fonde dhe cilat aktivitete specifike mbulojnë?  b) Si vlerësoni zbatimin deri tani të këtij plani? A keni ndonjë statistikë ose raport që mund të ndani me ne? c) A është përfshirë komuniteti lokal dhe Organizatat e Shoqërisë Civile në procesin e hartimit ose rishikimit të Planit Vendor të Veprimit për Eficencën e Energjisë dhe Klimën. Nëse Po, në çfarë mënyrash janë përfshirë? d) A është përfshirë komuniteti lokal dhe Organizatat e Shoqërisë Civile në procesin e buxhetimit të Planit Vendor të Veprimit për Eficencën e Energjisë dhe Klimën. Nëse Po, në çfarë mënyrash janë përfshirë? Nëse bashkia nuk e ka hartuar akoma Planin Vendor të Veprimit për Eficencën e Energjisë dhe Klimën. a) A keni marrë ndonjë masë tjetër alternative për të zbatuar masat e parashikuara në legjislacionin shqiptar për eficencën e energjisë? b) Si vlerësoni efektivitetin e masave të zbatuara deri tani për eficencën e energjisë dhe klimës në bashkinë tuaj? c) A është përfshirë komuniteti lokal dhe Organizatat e Shoqërisë Civile në procesin e buxhetimit të këtyre masave për Eficencën e Energjisë dhe Klimën. Nëse Po, në çfarë mënyrash janë përfshirë? Pjesemarrja e publikut në vendimmarje a) A zhvillohet procesi i buxhetimit me pjesëmarrje në bashkinë tuaj? b) Si përfshihet komuniteti në procesin e buxhetimit me pjesëmarrje?  c) Cfarë sugjerimesh keni marrë në lidhje me masat e eficencës së energjisë gjatë procesit të buxhetimit me pjesëmarrje?  d) Si e realizoni komunikimin me grupet e interesit/komunitetin për t’a ftuar të marrë pjesë në procesin e konsultimeve për buxhetin? Zbatimi i masave të eficiencës së energjisë a) A keni ndonjë program ose nismë për të edukuar dhe informuar komunitetin mbi eficencën e energjisë dhe ndryshimet klimatike? b) Nëse po, cilat janë këto programe dhe çfarë aktivitete përfshijnë?  c) Çfarë rekomandimesh keni për përmirësimin e pjesëmarrjes së publikut dhe OSHC-ve në planifikimin dhe zbatimin e masave të eficencës së energjisë dhe klimës?  Cilat janë sfidat kryesore që has bashkia juaj në zbatimin e masave të eficencës së energjisë dhe klimës? a) Si keni planifikuar t’i adresoni këto sfida? | 06.08.2024 | “Në përgjigje të kërkesës suaj për informacion në lidhje me Planin e Veprimit për Eficencës në Bashkinë Tiranë ju bëjmë me dije se Drejtoria e Mjedisit dhe Zhvillimit të Qëndrueshëm ka të parashikuar në buxhetin e vitit 2024 hartimin e Planit të Veprimit për Energjinë e Qëndrueshme, për aq sa i lejohet brenda kompetencave që i janë akorduar nga legjislacioni në fuqi. Në çdo rast sipas legjislacionit në fuqi gjatë procedurës së hartimit dhe miratimit të Planit bëhen konsultimet publike me grupet e interesit.  Aktualisht ka nisur procesi i hartimit te dokumentacionit administrativ që i paraprin procedurë së prokurimit të këtij plani dhe parashikohet që brenda 2024 të kemi në dispozicion produktin final”. | E plotë | Pa pagesë |
| 23 | 31.07.2024 | Vendimit të Këshillit Bashkiak Nr.126 datë 15.10.2021 ku është miratuar draft-marrëveshja e bashkëpunimit midis Bashkisë Tiranë dhe Kongresit Rinor Kombëtar.Vendimit të Këshillit Bashkiak Nr. 166 datë 24.12.2021 për “Miratimin e PBA 2022-2024 dhe detajimin e Buxhetit të Bashkisë Tiranë për vitin 2022 (i ndryshuar).Vendimit të Këshillit Bashkiak Nr. 119 datë 15.11.2022 “Për ndryshimin e marrëveshjes së bashkëpunimit midis Bashkisë Tiranë dhe Kongresit Rinor Kombëtar”.Vendimit të Këshillit Bashkiak Nr. 126 datë 23.12.2022 për “Miratimin e PBA 2023-2025 dhe detajimin e buxhetit të Bashkisë Tiranë për vitin 2023 (i ndryshuar). |  |  |  | Në proces |
|  | **GUSHT 2024** |  |  |  |  |  |
| 1 | 06.08.2024 | Në datën 13 Mars 2023, kreu i Bashkisë së Tiranës, Erion Veliaj gjatë prezantimit të strategjisë së re 5-vjeçare të Bashkisë së Tiranës, premtoi se kryeqytetit do t’i shtoheshin dhe projekte të reja, duke i cilësuar ato si ikonike. Në 5 vitet e ardhshme duam të përfundojmë 10 projekte kryesore, që do të jenë ikonë për Tiranën, si paja që ne ia lëmë një gjenerate tjetër të të rinjve të Tiranës. Projekti i parë: Teatri Kombëtar. Detyra jonë nuk është që t’iu pëlqejmë të gjithëve, detyra jonë është që t’i shërbejmë të gjithëve, edhe atyre që deri dje në verë shkonin me peshqir e në dimër me batanije në Teatër, e të sigurohemi që projekti i Bjarke Ingels e kthen Tiranën në kryeqytetin e artit dhe të kulturës bashkëkohore në rajonin tonë. Projekti ynë i dytë kryesor është stadiumi i ri “Selman Stermasi”. Kemi filluar gjithë procedurat dhe dhe idetë e projektit. Si projekt i tretë i yni është Muzeu i Artit Modern, si në çdo qytet i madh dhe i rëndësishëm të botës. I kemi sot mundësitë, ashtu siç u transformua TOB-i, ashtu siç u transformua stadiumi, ashtu e kemi mundësinë të kemi një Muze të Artit Modern. Hapësira do të jetë tek Bulevardi i Ri,” ishte kjo një pjesë e daklaratës së kreut të Bashkisë Tiranë gjatë prezantimit të projekteve.  Lista e projekteve të prezantuara në takimin e 13 Marsit 2023:  1.Teatri Kombëtar  2.Stadiumi i ri “Selman Stermasi”  3.Një Muze i Artit Modern  4.Kampusi i ri Universitar  5.Zona e Lirë e Zhvillimit Ekonomik të Tiranës  6.Qendra e re e Konventave  7.Qendra e Panaireve  8.Muzeu i Tiranës  9.Kopshti Botanik  10.Pallati i Ri i Sportit “Asllan Rusi”  Për secilin prej këtyre projekteve (premtimeve) kërkoj informacionet si më poshtë:Në çfarë fazë janë këto projekte? (Të detajuara për secilin prej tyre) A janë hartuar si projekte? A është tenderuar ndonjë prej këtyre projekteve? A ka lidhur kontratë Bashkia Tiranë me kompani private për ndërtimin e tyre? (Nëse mundeni më vendosni në dispozicion dhe dokumentet shoqëruese) Për secilin projekt sa para ka shpenzuar Bashkia Tiranë dhe për çfarë veprimesh janë shpenzuar këto para?Sipas premtimit të bërë në vitin 2023, a parashikohen që të përfundojnë të 10-të projektet brenda vitit 2028?Bashkëlidhur link i medias ku janë pasqyruar deklaratat e kreut të Bashkisë së Tiranës: https://shqiptarja.com/lajm/rama-dhe-veliaj-prezantojne-strategjine-per-zhvillimin-e-tiranes-kryeministri-krenar-per-punen-qe-eshte-bere | 27.08.2024 | “Drejtoria e Përgjithshme e Integrimit, Planifikimit Strategjik dhe Zhvillimit Ekonomik me shkresën me nr. A-12817/1 prot., datë 20.08.2024 bën me dije mbi informacionin që disponojnë në me projektin “Zona e Lirë e Zhvillimit Ekonomike TEDA”, si projekt strategjik i saj,  Në lidhje me këtë projekt drejtoria jonë gjatë periudhës 2023-2024 ka ndjekur procedurat për krijimin dhe themelimin e shoqërisë “TEDA TIRANË” sh.p.k, në mënyrë që kjo e fundit të fillojë gradualisht procesin e funksionimit të saj me qëllim përmbushjen e objektit të veprimtarisë të miratuar me aktet përkatëse si më poshtë vijon:Vendimin nr. 169, datë 20.03.2024, të Këshillit të Ministrave “Për Miratimin e Kontratës, Ndërmjet Ministrisë së Ekonomisë, Kulturës dhe Inovacionit dhe Zhvilluesit, Bashkia Tiranë, Për Ndërtimin, Administrimin dhe Monitorimin e Funksionimit të Zonës së Teknologjisë dhe Zhvillimit Ekonomik në Tiranë (TEDA TIRANË)”, si dhe Kontratës nr. 14590/2 prot., datë 17.04.2024 dhe nr. 4950 prot., datë 17.04.2024, të lidhur ndërmjet Ministrisë së Ekonomisë, Kulturës dhe Inovacionit dhe Bashkisë Tiranë “Për ndërtimin, administrimin dhe monitorimin e funksionimit të zonës së teknologjisë dhe zhvillimit ekonomik ndërmjet Ministrisë së Ekonomisë, Kulturës dhe Inovacionit, dhe Bashkisë Tiranë. Bashkia Tiranë, në kuadër të ushtrimit të funksioneve në fushën e zhvillimit ekonomik vendor, me anë të vendimit nr. 54 datë 30.05.2024, të Këshillit Bashkiak ka krijuar shoqërinë me përgjegjësi të kufizuar “TEDA TIRANË ” sh.p.k, si person juridik në pronësi të Bashkisë Tiranë dhe miratimin e akteve të themelimit të saj brenda 15 (pesëmbëdhjetë) ditëve nga data e hyrjes në fuqi të tij, u ndoqën procedurat e nevojshme për regjistrimin e shoqërisë “TEDA TIRANË” sh.p.k. në Qendrën Kombëtare të Biznesit dhe u krye regjistrimi me Numrin Unik të Idenifikimit të Subjektit (NUIS) NIPT M41824035Q. Me anë të Vendimit nr 325, datë 12.6.2024, kryetari i Bashkisë Tiranë emëron administratorin e shoqërisë “TEDA TIRANË”.  Kapitali fillestar për “TEDA TIRANË” sh.p.k ishte në vlerën prej 100 lekë, por për nevoja të shoqërisë dhe deri në dorëzimin e objektit nga ana e Bashkisë Tiranë, është kërkuar zmadhimi i kapitalit për dy vite për shoqërinë “TEDA TIRANË” sh.p.k. Me anë të vendimit nr 76, datë 22.07.2024, të Këshillit Bashkiak u miratua rritja e kapitalit të kësaj shoqërie në vlerën e përgjithshme prej 20,000,100 (njëzet milion e njëqind) lekë. Kjo vlerë kapitali mundëson fillimin e veprimtarisë së shoqërisë në kuptim të shpenzimeve të nevojshme që do të duhen për fondin e pagave të stafit si dhe shpenzimeve të tjera që do të konsistojnë në materiale dhe shërbime zyre dhe të përgjithshme, shërbime nga të tretë, operative etj.Theksojmë se përsa i përket procedurave të ndjekura lidhur me ndërtimin e infrastrukturës dhe objekteve të parashikuara në Vendimit nr. 1/8 datë 15.07.2021, të Komitetit të Investimeve Strategjike për miratimin e statusit “Investim/Investitor Strategjik Procedurë e Veçantë “për projektin e Investimit “Zona Teknologjike dhe e zhvillimi ekonomik (TEDA) TIRANË” me subjekt propozues Bashkia Tiranë, si dhe fazave të prokurimit për projektimin dhe zbatimin e punimeve, drejtoria jonë nuk ka dijeni pasi janë kompetencë e njësive të tjera përgjegjëse të Bashkisë dhe jo vetëm”.  Ndërkohë Drejtoria e Përgjithshme e Investimeve të Punëve Publike me shkresën me nr. A-12817/2 prot., datë 21.08.2024 informon se Bashkia Tiranë ka lidhur kontratën e sipërmarrjes me me nr. 42000/4 prot., datë 16.12.2022 me bashkimin e shoqërive“AGI KONS” sh.p.k. dhe “BE-IS” sh.p.k. me objekt: “Ndërtimi i objektit “Godina e Teatrit Tiranë-Faza I-rë”. Punimet për objektin “Ndërtimi i objektit “Godina e Teatrit Tiranë-Faza I-rë” janë në fazën e mbrojtjes së gropës së themeleve. Vlera e kontratës është 2,208,940,967.18 (dy miliard e dyqind e tetë milion nëntëqind e dyzet mijë e nëntëqind e gjashtëdhjetë e shtatë pikë tetëmbëdhjetë) lekë me TVSH për fazën e parë. Afati kohor për realizimin e kontratës është 27 muaj kalendarike nga akt dorëzimi i sheshit të ndërtimit”. | E plotë | Pa pagesë |
| 2 | 06.08.2024 | Sa shtëpi/ndërtesa preken nga projekti për transformimin e lumit të Lanës nga “Pallati me shigjeta” deri te kryqëzimi i rrugës “Teodor Keko”? Kur do të nisë shembja e godinave? Sa banorë do të përfitojnë nga bonusi i qirasë? Për sa kohë do të zgjasë kjo mbështetje me qira për banorët? Ku do të ndërtohen godinat e reja për banorët e prekur nga shembjet e banesave për shkak të këtij projekti? Kur do të nisë ndërtimi i tyre dhe sa do të zgjasë procesi?Këto godina të reja do të jenë në pronësi të shtetit apo do ti kalojnë në pronësi banorëve pas përfundimit të ndërtimit të tyre?Kur ka nisur për herë të parë projekti? Sa ka kushtuar secila pjesë e tij dhe kur parashikohet të përfundojë? | 28.08.2024 | “Në përgjigje të shkresës së sipërcituar, në lidhje me projektin “Lana-Zhvillim Urban", ju bëjmë me dije se, Bashkia e Tiranës bazuar në Marrëveshjen e Financimit datë 05.07.2019, me nr. Kontrate 91.307 dhe në Marrëveshjen e Grantit datë 05.07.2019, me Nr. Kontrate 87.316, ratifikuar me ligjin Nr.64 të vitit 2019, ka siguruar financimin për projektin “Lana - Zhvillim Urban".  Në zbatim të Marrëveshjes së Financimit është përgatitur Plani i Veprimit për Zhvendosje (RAP), për banorët që preken nga ky projekt miratuar me Vendimin e Këshillit Bashkiak nr.134, datë 23.12.2022. Ky plan është në përputhje me ligjin nr. 20/2020, “Për Përfundimin e Proceseve Tranzitore të Pronave në Republikën e Shqipërisë”, Vendimit të Këshillit të Ministrave nr. 409, datë 15.06.2022 dhe kërkesat e Bankës Europiane të Investimeve (EIB), si donatore në këtë projekt. Ju informojmë si më poshtë:1.Bashkia e Tiranës nga verifikimet paraprake dhe të dhënat e mbledhura nga regjistrimi dhe informacioni nga Agjencia Shtetërore e Kadastrës (ASHK), ka identifikuar gjithsej 244 objekte në zonën e gjurmës së këtij projekti. 2.Prishja e objekteve informale të afektuara nga projekti i sipërcituar, pritet të fillojë në 2025 sipas Planit të Veprimit për Zhvendosje (RAP) miratuar me Vendim të Këshillit Bashkiak nr. 134, datë 23.12.2022.3.Nga ky projekt do të përfitojnë 317 familje. Në bazë të ligjit 20/2020, të Vendimit të Këshillit të Ministrave Nr.409, datë 15.06.2022 dhe Vendimit të Këshillit Bashkiak Nr.134, datë 23.12.2022 "Për miratimin në parim të Planit të Veprimit për Zhvendosje (RAP), të gjithë banorët e afektuar do të trajtohen me bonus qeraje deri në 2 vite, më pas do pajisen me apartamente zëvendësuese referuar ligjit.4.Apartamentet zëvendësuese do të ndërtohen në parcelën e regjistruar në ASHK me nr. 1/644, në Zonën Kadastrale 8210 në pronësi të Bashkisë Tiranë, me sipërfaqe totale 7564 m2, nga Tirana D.C në bazë të Vendim të Këshillit Bashkiak Nr.123, datë 15.11.2023. 5.Apartamentet do të jepen në pronësi të banorëve referuar Planit të Veprimit për Zhvendosje (RAP) miratuar me Vendim të Këshillit Bashkiak Nr.134, datë 23.12.2022.6.Ky segment fundor i lumit të Lanës pritet të nisë në vitin 2025. Projekti është bashkëfinancim i Bankës Europiane të Investimeve (EIB) me Bashkinë e Tiranës. Vlera financiare e këtij projekti do t’ju bëhet me dije pas firmosjes së kontratës së punimeve civile”. | E plotë | Pa pagesë |
| 3 | 12.08.2024 | Auditimet e brendshme te institucionit, procesi, raportet, gjetjet kryezore dhe rekomandimet, auditimet e jashtme, planet e auditimet e te ardhmes, natyra e shkeljeve, masat disiplinore etj. |  |  |  |  |
| 4 | 12.08.2024 | Kopjen e vulosur te dy marreveshjeve te firmosura me kompanine britanike dhe gjermane me qëllim rritjen e transparences se transparences se ekzekutivit, a parashikohen kosto financiare per buxhetine Bashkise Tirane, nese po sa perllogaritet kosot totale per secilen marreveshje. |  |  |  |  |
| 5 | 16.08.2024 | Sa është numri i gjobave të vendosura nga Policia Bashkiake dhe sa është vlera financiare e tyre, në periudhat:  • Janar-maj 2023 • Janar-maj 2024  Nuk kërkohet kategorizimi i tyre sipas llojit të shkeljes, dhe aq klasifikimi gjeografik i tyre. Vetëm sasia numerike dhe totali i vlerës financiare për këto dy fasha 5-mujore. | 28.08.2024 | Në përgjigje të shkresës së sipërcituar, nëpërmjet së cilës keni kërkuar informacion mbi numrin e masave administrative vendosur nga Policia Bashkiake për periudhën Janar-Maj 2023 dhe Janar –Maj 2024 si dhe vlerën financiare të tyre ju informojmë se:  Policia Bashkiake gjatë periudhës Janar-Maj 2023 ka vendosur 89,736 masa administrative, me vlerë 103,063,500 lekë dhe gjatë periudhës Janar-Maj 2024 ka vendosur 219,992 masa administrative me vlerë 422,302,000 lekë”. | E plotë | Pa pgesë |
| 6 | 16.08.2024 | Vendosje në dispozicion kontratën nr. prot. 10980/14, dt. 20.06.2024, kontratën 14155/8, dt. 05.06.2024 |  |  |  |  |
| 7 | 19.08.2024 | Makina me logot e bashkise tirane qe bene sperkatje neper rruget e Tiranes naten, a mund te na jepini informacion ne lidhje me qellimin e sperkatjes?  Permbajtjen e substancave, perqendrimin e kimikateve dhe perzierjen perkatese?Rregullore apo ligjin ne lidhje me sperkatjet ne zona te banuara ku ka prezence te qytetareve ne distanca te aferta dhe mund te jene ne kontakt per sperkatjen?A eshte njoftuar publiku ne lidhje me keto sperkatje?Cila eshte origjina dhe prodhuesi i te gjitha kimikateve te perdorura per perzjerjet?Cili person apo kontraktor kujdeset per pergatitjen e lendes qe do sperkatet?A ka nje grafik, ose historik te sperkatjeve te bera deri me sot dhe zonat ku eshte sperkatur? | 03.09.2024 | “Struktura e ngarkuar pranë Drejtorisë së Përgjithshme të Objekteve Publike kryen shërbimin e DDD-së (dezinfektim, dezinsektim dhe deratizim). Në lidhje me informacionin e kërkuar nga ana juaj për spërkatjet në hapësirat publike të Bashkisë Tiranë ju bëjmë me dije se shërbimi i dezinsektimit të hapsirave publike si, rrugë, lulishte, sheshe, parqe etj. në zonën urbane dhe zonën rurale kryhet me qëllim asgjesimin dhe parandalimin e përhapjes së insekteve që transmetojnë sëmundjet infektive apo transmetojnë patogjenë tek njerëzit dhe kafshët.Programi i punës përfshin edhe marrjen e masave kundrejt mushkonjës Culex Pipiens (adulte) e cila është vektori kryesor i transmetimit të virusit të Nilit Perëndimor. Përsa i takon përmbajtjes së substancave, përqëndrimit të kimikateve dhe përzierjes përkatëse ju informojmë se Insekticidi i përdorur për kryerjen e këtij shërbimi është Aqua K-Othrine e cila është një adulticid me ndikim të ulët në mjedis dhe ka një profil shumë të lartë sigurie në përdorim. Përbërësi i saj aktiv është deltametrina dhe ka një profil shumë të lartë sigurie dhe shumë efikas kundër insekteve fluturuese, mushkonja dhe miza. I biodegradueshëm dhe nuk ka akumulim mjedisor. Hollohet me ujë dhe nuk është i ndezshëm. Gjithashtu ky produkt është i vlerësuar dhe rekomanduar për përdorim si spërkates hapësinor nga WHOPES (World Health Organization Pesticide Evaluation Scheme) Skema e Vlerësimit të Pesticideve të Organizatës Botërore të Shëndetësisë.Aqua K-Othrine ka një sërë metodash përdorimi të disponueshme për të kontrolluar insektet me rëndësi për shëndetin publik dhe secili komponent përberës ka rolin e vet në një program të integruar të menaxhimit.Spërkatja e hapësirave me këtë preparat është vecanërisht i efektshëm kundër insekteve fluturuese (miza,mushkonja) dhe zvarritëse (milingona,buburreca etj.), zakonisht në të gjitha vendet është metoda e zgjedhur për luftimin e sëmundjeve që transmetohen nga mushkonjat. Spërkatja e hapësires kryhet në mënyrë rutinore në shumë zona të botës si një mjet vendimtar për të reduktuar incidencen e sëmundjeve të shkaktuar nga vektorët infestues.Metoda tradicionale për spërkatje në hapësirë përfshin mjergullimin termik me anë të së cilës prodhohet një re e dendur pikash insekticidesh me bazë vaji( duke dhënë pamjen e një mjergulle të trashë) dhe vëllim ultra të ulët (ULV) ku pikat prodhohen nga një makinë mekanike e ftohtë që gjeneron aerosol.Rregullorja, ligji dhe aplikimi në distanca të afërta me qytetarët.Ligji nr. 15/2016 "Për parandalimin dhe luftimin e infeksioneve dhe sëmundjeve infektive" (të ndryshuar). Ligji 95/2015, datë 17.09.2021 "Për Shërbimet dhe Produktet Biocide në Shëndetin Publik", Ligji Nr.9108 datë 17.07.2003 "Për Substancat dhe Preparatet Kimike", VKM 369 Datë 26.07.1993 "Per riorganizimin e sherbimit te dezinfektimit, deratizimit, dezinsektimit", si dhe mbështetet në udhëzimet, studimet dhe rekomandimet e Organizatës Botërore Shëndetësore (OBSh).Struktura e ngarkuar pranë Drejtorisë së Përgjithshme të Objekteve Publike operon dhe i përmbush objektivat në zbatim të plotë të detyrimeve të përcaktuara në ligjet, udhëzimet, urdhërat e brendshëm si më poshtë:Preparatet e përdorura për kryerjen e këtyre shërbimeve janë Biocide të padëmshme për shëndetin e njeriut. Arsyeja e aplikimit gjatë orëve të vona të natës kryhet duke qenë se levizja e njerëzve në rrugë sheshe etj. është më e pakët. Pompa e aplikimit e cila është e instaluar në makinë është e lëvizshme dhe komandohet nga punonjësi i angazhuar për kryerjen e këtij shërbimi.Përsa i takon njoftimit të publikut, struktura përgjegjëse për kryerjen e shërbimit DDD bazuar në programin e punës harton një grafik të detajuar i cili miratohet pranë Drejtorit të Pëgjithshëm dhe më pas i vihet në dispozicion me datat përkatëse secilës Njësi Administrative ku ofrohet shërbimi (zonat konkrete, datat dhe orari).Origjina e prodhuesit është kompania Bayer S.A.S Company e cila është degë e Bayer AG, një kompani globale gjermane me fokus në kujdesin shëndetësor dhe agrikulturë.Në lidhje me përgatitjen e lëndës për kryerjen e këtij shërbimi ju informojmë se dozimi, përgatitja e preparatit dhe mbushja e pompave përkatëse kryhet nga inxhinier, specialistë kimistë në Drejtorinë e Shërbimeve të DDD pranë Drejtorisë së Përgjithshme të Objekteve Publike.Drejtoria e Shërbimive të DDD-së ndjek një program të vazhdueshëm identifikimi monitorimi dhe kontrolli ndaj dëmtuesve dhe bën të mundur marrjen e masave të vazhdueshme duke përdorur produkte biocide të cilat janë të liçensuara nga Ministria e Shëndetësise për përdorimin e tyre bazuar në të dhënat e skedës së sigurisë së produktit. Për vitin 2024 programi i aplikimit me adulticid ka nisur nga muaji Prill dhe parashikohet të përfundoje në muajin Tetor 2024. Zonat e perfshira jane hapësira publike si rrugë, lulishte, sheshe, parqe etj. të zonës urbane (14 Njësitë Administrative) dhe të zonës rurale (13 Njësitë Administrative) Bashkia Tirane”. | E plotë | Pa pagesë |
| 8 | 19.08.2024 | A është duke kryer dezinfektime Bashkia Tiranë gjatë orëve të natës gjatë ditëve të gushtit dhe nëse po, të çfarë lloji janë këto dezinfektime? Preparatet që përdoret në këtë proces a përbëjnë rrezik për njerëzit, florën dhe faunën?Mund të bëni publike të dhëna konkrete për certifikatat e lëndëve të pëdorura dhe nivelin e përdorimit të tyre? | 04.09.2024 | “Struktura e ngarkuar pranë Drejtorisë së Përgjithshme të Objekteve Publike kryen shërbimin e DDD-së (dezinfektim, dezinsektim dhe deratizim). Në lidhje me informacionin e kërkuar nga ana juaj për dezinfektimet e kryera nga ana e Bashkisë Tiranë gjatë orëve të natës në muajin gusht, ju bëjmë me dije se shërbimi i dezinsektimit të hapsirave publike si, rrugë, lulishte, sheshe, parqe etj. në zonën urbane dhe zonën rurale kryhet me qëllim asgjesimin dhe parandalimin e përhapjes së insekteve që transmetojnë sëmundjet infektive apo transmetojnë patogjenë tek njerëzit dhe kafshët.  Programi i punës përfshin edhe marrjen e masave kundrejt mushkonjës Culex Pipiens (adulte) e cila është vektori kryesor i transmetimit të virusit të Nilit Perëndimor. Përsa i takon informacionit në lidhje me preparatet e përdorura dhe efekti tek njerëzit, flora dhe fauna ju bëjmë me dije se Insekticidi i përdorur për kryerjen e shërbimit të dezinsektimit është Aqua K-Othrine e cila është një adulticid me ndikim të ulët në mjedis dhe ka një profil shumë të lartë sigurie në përdorim. Përbërësi i saj aktiv është deltametrina dhe ka një profil shumë të lartë sigurie dhe shumë efikas kundër insekteve fluturuese, mushkonja dhe miza. I biodegradueshëm dhe nuk ka akumulim mjedisor. Hollohet me ujë dhe nuk është i ndezshëm. Gjithashtu ky produkt është i vlerësuar dhe rekomanduar për përdorim si sperkates hapsinor nga “WHOPES” (World Health Organization Pesticide Evaluation Scheme) Skema e Vlerësimit të Pesticideve të Organizatës Botërore të Shëndetësisë Aqua K-Othrine ka një sërë metodash përdorimi të disponueshme për të kontrolluar insektet me rëndësi për shëndetin publik dhe secili komponent përberës ka rolin e vet në një program të integruar të menaxhimit. Spërkatja e hapësirave me këtë preparat është vecanërisht i efektshëm kundër insekteve fluturuese (miza,mushkonja) dhe zvarritese (milingona,buburreca etj.) zakonisht në të gjitha vendet është metoda e zgjedhur për luftimin e sëmundjeve që transmetohen nga mushkonjat. Spërkatja e hapësires kryhet në mënyrë rutinore në shumë zona të botës si një mjet vendimtar për të reduktuar incidencen e sëmundjeve të shkaktuar nga vektorët infestues. Metoda tradicionale për sperkatje në hapësirë përfshinë mjergullimin termik me anë të së cilës prodhohet një re e dendur pikash insekticidesh me bazë vaji (duke dhënë pamjen e një mjergulle të trashë) dhe vëllim ultra të ulët (ULV) ku pikat prodhohen nga një makinë mekanike e ftohtë që gjeneron aerosol. Produkti i cili përdoret prodhohet nga Bayer S.A.S Company e cila është degë e Bayer AG, një kompani globale gjermane me fokus në kujdesin shëndetësor dhe agrikulturë. Certifikatën e produktit mund ta gjeni on-line në linkun https://sds.rentokil-initial.com/sds/files/AE-Rentokil\_Boecker-Aqua\_K\_Othrine-EN-SDS\_01\_GHS\_2020\_12.pdf”. | E plotë | Pa pagesë |
| 9 | 20.08.2024 | Informacion mbi taksën e infrastrukturës arsimore në Bashkinë Tiranë. Sa është vlera e arkëtuar sipas viteve dhe sipas burimit (subjekte tregtare apo familjare) që prej hyrjes në fuqi të këtij taksimi? Cilat institucione arsimore parauniversitare (shkolla dhe kopshte) janë ndërtuar/rikonstruktuar dhe/apo janë në proces duke përdorur si burim financimi të ardhurat nga kjo taksë duke specifikuar ndërtim i ri, statusin aktual (objekt ekzistues apo në vazhdim), vlerën e secilës kontratë dhe periudhën e punimeve të kryera për secilën nga projektete e përfunduara apo periudhën e punimeve të parashikuara në rastin e projekteve në vazhdim. masën e financimit, në vlerë dhe % duke përcaktuar edhe bashkëfinancuesit nëse ka. adresën e plotë të secilit objekt dhe numrin e përfituesve (fëmijë/nxënës). Për secilin prej objekteve të listuara në vijim të pikës 2, kopje të vulosura të dokumentacionit të plotë të studim projektimit , raportin e fizibilitetit, procesin e prokurimit, aktet e mikqyrjes se punimeve dhe akt kolaudimin përfundimtar. |  |  |  | Në proces |
| 10 | 26.08.2024 | Referuar dokumentit për përmirësimin e infrastrukturës arsimorë në Bashkinë e Tiranës https://opencorporates.al/documents/dokumenta/1603799832STUDIMI%20I%20FIZIBILITETIT%20SHQIP-1-150.pdf Në vitin 2016 në Bashkinë Tiranë 66% e shkollave 9-vjecare në zonat urbane kanë zhvilluar mësimin me dy turne. 1.Në vitin akademik 2023-2024 sa % e shkollave në zonat urbane të Bashkisë Tiranë kanë zhvilluar mësimin me dy turne?  2.Ju lutem të më mundësohet mesatarja e numrit të nxënësve për klasë në shkollat 9-vjecare në zonat urbane të Bashkisë Tiranë.  Sipas VKM nr. 671, date 29.07.2015 "Per miratimin e rregullores se planifikimit te territorit" Per shkollat fillore dhe 9-vjeçare, rrezja e mbulimit ne vije ajrore: 500 - 600 metra ne zona urbane. 3.Te më mundësohet se sa metra është rrezja e mbulimit në vijë ajrore për shkollat 9-vjeçare në zonat: Astir, Yzberish, Fresk, Liqeni I thatë, Kodra e Diellit, Kopshti Botanik, Kopshti Zoologjik, Allias dhe në zonën e Qytet Studentit.  Referuar të njëjtit dokument, është parashikuar që të ndërtohen shkollat 9-vjeçare si më poshtë:  •3 shkolla 9-vjecare në njësinë nr. 1  •2 shkolla 9-vjeçare dhe në njësinë nr.2  •1 shkolle 9-vjeçare në njësinë nr.3  •2 shkolla 9-vjeçare dhe në njesinë nr.4  •2 shkolla 9-vjeçare në njësinë nr.5  •4 shkolla 9-vjeçare në njësinë nr. 6  •3 shkolla 9-vjeçare ne njsinë nr.7,  •2 shkolla 9-vjeçare ne njesine nr. 8  •3 shkolla 9-vjecare ne njesine nr. 9  •3 shkolla 9-jeçare në njesine nr. 11  4.Sa prej këtyre shkollave janë ndërtuar? |  |  |  | Në proces |
| 11 | 29.08.2024 | Në muajt e fundit, shihet që koshat e mbeturinave, janë të tejmbushur, shpeshherë mbetjet urbane shihen të përhapura edhe në pjesën e jashtme të kazanëve. Pse është krijuar kjo situatë? Si funksionin menaxhimi i mbetjeve urbane të bashkisë Tiranë, cilët janë kompanitë që kryejne këtë shërbim, si e kryejnë këtë shërbim? Sa është buxheti vjetor që shpenzon bashkia për menaxhimin e mbetjeve urbane? A ka kryer kontrolle bashkia Tiranë, për të parë nëse koshat pastrohen, çfarë është evidentuar dhe çfarë masash janë marrë?Cilat janë zonat që kanë probleme më të mëdha me mbetjet? Si paraqitet situata në zonat periferike si Astiri? |  | Përsa i takon pikës (1), sqarojmë se, situata ështe krijuar në 10 ditëshin e fundit të muajit Gusht, moment që ka përkuar me ndryshimin e operatoreve të nënkontraktuar nga Eco Tirana.Përsa i takon pikës (2) sqarojmë se duke filluar nga muaji mars i vitit 2024, operatori i vetëm që kryen shërbimin e pastrimit në Bashkinë e Tiranës eshtë Eco Tirana, Përsa i takon pikës (3) sqarojmë se Buxheti i realizuar për periudhën janar-gusht 2024 për Pastrimin e Qytetit është në vlerën 993,560,759 (Nëntëqind e nëntëdhjetë e tre milion e pesëqind e gjashtëdhjetë mijë e shtatëqind e pesëdhjetë e nëntë) lekë.(Drejtoria e Finances)Përsa i takon pikës (4) sqarojmë se Bashkia Tiranë ka kryer kontrolle të vazhdueshme dhe ka aplikuar penalitetet përkatese.  Përsa i takon pikës (5) sqarojmë se zonat që kane pasur më shumë probleme janë zonat periferike, kjo si pasojë dhe e shkarkimeve abuzive. Përsa i përket gjendjes së pastrimit në zonën e “Astirit”, aktualisht situata është e stabilizuar dhe shërbimi i pastrimit kryhet rregullisht. | E plotë | Pa pagesë |
|  | **SHTATOR 2024** |  |  |  |  |  |
| 1 | 02.09.2024 | Sa aplikues dhe sa përfitues ka pasur në Bashkinë Tiranë për secilin nga programet e strehimit social (banesave sociale me qira; programi për përmirësimin e kushteve të banesave ekzistuese, deri në një ndërtim të ri; programi i banesave me kosto të ulët; programi për zhvillimin e zonës me qëllim strehimi; programi për krijimin e banesave të përkohshme; programi i banesave të specializuara) për periudhën 2019-2024? (të ndara sipas programeve dhe viteve) | 19.09.2024 | Të pastrehët trajtohen sipas ligjit nr. 22/2018 “Për strehimin social” i ndryshuar me ligjin nr. 48/2023 dhe aktet ligjore dhe nënligjore për zbatim të tij. Bazuar në këtë ligj me programin subvencionimi i qirasë janë trajtuar përkatësisht:  Në vitin 2019 – 312 përfitues  Në vitin 2020 – 242 përfitues  Në vitin 2021 – 341 përfitues  Në vitin 2022 – 317 përfitues  Në vitin 2023 – 427 përfitues  Në vitin 2024 – 232 përfitues (6- mujori i parë)  Në lidhje me subvencionimin e interesave të kredisë sqarojmë se ky program është vënë në zbatim në vitet 2020, 2022 me të dhëna si më poshtë:  Në vitin 2020 – 806 përfitues  Në vitin 2022 –742 përfitues  Në lidhje me programin banesë sociale me qira sqarojmë se banesat sociale në zonën e Shkozës janë shpërndarë me vendimet përkatëse të Këshillit Bashkiak në vitet 2015 dhe 2016. | E plotë | Pa pagesë |
| 2 | 03.09.2024 | Kopje në formatin hard-copy të Vendimit Nr. 32810, datë 22.09.2023 të Komisionit të Posacem për Vlerësimin dhe Përzgjedhjen e Subjekteve Përfituese nga Programi i Grantit të Rindërtimit (së bashku me listën bashkangjitur nëse ka). | 30.09.2024 | Në zbatim të detyrimeve që rrjedhin nga parashikimet e vendimit nr. 904, datë 24.12.2019, të Këshillit të Ministrave “Për përcaktimin e rregullave, të kategorive prioritare, masës së përfitimit, autoriteteve përgjegjëse dhe procedurave për vlerësimin dhe përzgjedhjen e përfituesve nga disa programe të procesit të rindërtimit”, të ndryshuar vendimit nr. 5, datë 6.1.2020, të Këshillit të Ministrave “Për përcaktimin e rregullave dhe të procedurave për përfitimet nga programi i granteve të rindërtimit dhe projektet model”, të ndryshuar, Urdhrit të Kryetarit të Bashkisë, për përcaktimin e strukturave përgjegjëse për secilën fazë të procesit të rindërtimit.  Komisioni i Posaçëm, shqyrton dhe vlerëson aplikimet me nivel dëmi DS1, DS2, DS3, DS4, DS5, sipas dokumentacionit të paraqitur në fazën e aplikimit, të përcjella nga drejtoritë përgjegjëse, të cilat koordinojnë me Njësitë Administrative dhe Lagjet e Bashkisë Tiranë, dhe në vijim nëpërmjet Raporteve Përmbledhëse të miratuara nga Kryetari, për të vijuar më tej me propozimin për miratim nga Këshilli Bashkiak, si organ vendimmarrës.  Bashkëlidhur po ju dërgojmë një kopje të njësuar të Raportit Përmbledhës nr. 32810, datë 22.09.2023, miratuar me Vendimin e Këshillit Bashkiak nr. 112, datë 15.11.2023”. | E plotë | Pa pagesë |
| 3 | 03.09.2024 | Sa herë në javë, pastrohen kazanët nga plehrat në Tiranë | 09.09.2024 | Grumbullimi i mbetjeve urbane në qytetin e Tiranës realizohet çdo ditë.  Për sa i përket zonave rurale, grumbullimi i mbetjeve urbane realizohet 2 dhe 3 herë në javë”. | E plotë | Pa pagesë |
| 4 | 06.09.2024 | Cila është procedurën që duhet të ndjek dhe instancat ku duhet të drejtohem për tu pajisur me Leje Mjedisore të tipit C. | 09.09.2024 | Referuar kërkesës tuaj, ju informojmë se ndryshimi i fundit i ligjit nr. 10448, datë 14.07.2011 "Per lejet e mjedisit" (i ndryshuar), me ligjin nr. 52/2020, datë 30.04.2020 "Për një ndryshim të ligjit nr. 10448, datë 14.07.2014 "Për lejet e mjedisit"", ka ndryshuar kategorizimin e lejeve mjedisore në Leje Mjedisi të tipit A dhe Leje Mjedisi të tipit B. Si rrjedhojë e këtij ndryshimi, Lejet mjedisore të Tipit C janë shfuqizuar, duke krijuar kështu edhe një rikategorizim të lejeve mjedisore. Aktualisht, nuk ekzistojnë Lejet Mjedisore të tipit C, si dhe nuk ka procedurë për marrjen e kësaj leje. | E plotë | Pa pagesë |
| 5 | 06.09.2024 | Pse është marrë vendimi nga Bashkia Tiranë për të kaluar të gjithë pastrimin tek Eco Tirana? Vendosni në dispozicion kontratën e lidhur me EcoTiranën. | 25.09.2024 | <https://we.tl/t-WrrNgNdJmz> Bazuar në pikën 2 të nenit 2 të ligjit nr. 119/2014 “Për të drejtën e informimit”, pyetja që ju citoni nuk i përket këtij ligji.  Po gjithsesi për tju ardhur në ndihmë po ju nisim gjithashtu dhe linku-n e vendimeve të Këshillit Bashkiak, ku mund të lexoni më shumë mbi interesat tuaja.  https://tirana.al/kategoria-e-publikimit/vendime-keshilli-bashkiak (vendimi nr. 40, datë 23.05.2016 , vendimi nr. 21, datë 26.02.2024, vendimi nr. 29, datë 24.03.2020). | E plotë | Pa pagesë |
| 6 | 06.09.2024 | Sa shkolla të reja janë ndërtuar në Tiranë prej vitit 2019-deri më tani? Ju lutem, specifikoni numrin e shkollave për secilin vit të kërkuar dhe tipologjinë e tyre: 9-vjeçare ose gjimnaz. Sa prej këtyre shkollave janë ndërtuar me fondet e rindërtimit? Ju lutem, specifikoni emrin e shkollës dhe vendndodhjenSa shkolla janë momentalisht në rikonstruksion e sipër? Ju lutem, specifikoni emrin e shkollës, vendndodhjen dhe periudhën kur pritet të përfundojë rikkonstruksioni.Në sa shkolla të kryeqytetit do të zhvillohet mësimi me dy turne për vitin shkollor 2024-2025? Ju lutem, specifikoni emrin e shkollës dhe vendndodhjen. Sa të ardhura janë mbledhur nga Bashkia Tiranë nga taksa e infrastrukturës arsimore nga të dy tipologjitë e taksapaguesve familjarë dhe biznese për vitin 2023 dhe 2024 (deri më tani)? Specifikoni të dhënat për secilin vit dhe tipologji të takasapaguesve. A ka një plan/projekt për të ndërtuar një godinë shkollore në zonën e Astirit? Nëse po, kur pritet të ndërtohet? Sa është kostoja dhe nga kush do të financohet? | 25.09.2024 | Drejtoria e Përgjithshme e Investimeve të Punëve Publike me shkresën me nr. prot. E-14270/1, datë 23.09.2024 informon se lidhur me investimet e realizuara në vitet 2019-2024 për infrastrukturën arsimore (rikonstruksion, rindërtime, ndërtime) në Bashkinë e Tiranë, bashkëlidhur do të gjeni informacionin. Ndërkohë Drejtoria e Përgjithshme e Menaxhimit Financiar me shkresën me nr. prot. E-14270/2, datë 23.09.2024 informon se për sa i përket pikës, ku kërkohet informacion sa të ardhura janë mbledhur nga Bashkia Tiranë nga taksa e infrastrukturës arsimore nga të dy tipologjitë e taksapaguesve familjarë dhe biznese për vitin 2023 dhe 2024, ju bëjmë me dije sa më poshtë; | E plotë | Pa pagesë |
| 7 | 06.09.2024 | Në faqen zyrtare të Instagramit të Bashkisë Tiranë https://www.instagram.com/p/C-K7KhmNqKj/?img\_index=1 ju keni publikuar se:zyra e GIZ (Shoqëria Gjermane pë Bashkëpunim Ndërkombëtar) në Tiranë dhe organizata Help-Hife zur Selbsthife kanë mbështetur fermerët e Tiranës me pajisje dhe makineri bujqësore si një mundësi për të lehtësuar prodhimin e produkteve vendase”.  Cila është lista e emrave (emër mbiemër) e personave që kanë përfituar nga kjo ndihmë dhe shumat përkatëse. | 24.09.2024 | Në përgjigje të shkresës së sipërcituar, në të cilën kërkohet informacion në lidhje me listën emërore të personave që kanë përfituar nga projekti bashkë me shumat përkatëse, u bëjmë me dije se projekti “Gjithëpërfshirje sociale dhe fuqizim ekonomik në Ballkanin Perëndimor”, zhvilluar nga organizata Help–Hilfe zur Selbsthilfe, në bashkëpunim me Bashkinë e Tiranës përgjatë viteve 2023 dhe 2024, konsiston në ofrimin e agregateve bujqësore (makineri bujqësore) sipas një metodologjie të krijuar dhe zbatuar nga organizata Help–Hilfe zur Selbsthilfe. Për të përfituar këtë mbështjetje, fermerët e interesuar duhet të plotësonin brenda një afati kohor një formular në bazë të së cilit do të kryhej dhe vlerësimi sipas kritereve sociale dhe ekonomike të paracaktuara nga organizata.Në këtë projekt Bashkia e Tiranës është partnere në bashkëfinancim me vlerën 25.000 (njëzet e pesë mijë) Euro dhe Help–Hilfe zur Selbsthilfe në vlerën 75,000 (shtatëdhjetë e pesë mijë) Euro, për secilin nga vitet e lartpërmendur, duke mbështetur fermerët me makineri bujqësore, të cilat ata i zgjedhin në momentin e plotësimit të formularit të aplikimit, me vlerë maksimale deri në 2.500 (dymijë e pesëqind) Euro për fermer. Prokurimi i pajisjeve bujqësore është kryer nga organizata Help–Hilfe zur Selbsthilfe, sipas procedurave të tyre publike.Për vitin 2023 kanë aplikuar 55 fermere gra (22.7%) dhe 187 fermerë meshkuj (77.3%), në një total prej 242 aplikimesh, ndërsa për vitin 2024 kanë aplikuar 76 fermere gra dhe (34.3%) dhe 145 meshkuj (65.7%), në një total prej 221 aplikimesh, teksa numri total i aplikimeve për të dy vitet ka qenë 387. Nga projekti kanë përfituar 52 fermerë për vitin 2023 dhe 50 fermerë për vitin 2024. Lista e plotë emërore e fermerëve aplikues/fitues si dhe formularët e aplikimit disponohen nga organizata Help – Hilfe zur Selbsthilfe, e cila ka kryer të gjithë procedurën, duke nisur nga faza e parë e informimit për nisjen e plotesimit të formularëve deri në fazën perfundimtare që është ajo e përzgjedhjes së fituesve dhe organizimin e aktivitetit përmbyllës të projektit, teksa Bashkia Tiranë ka asistuar duke informuar fermerët e 13 Njësive Administrative rurale për të aplikuar, si dhe duke ndihmuar përgjatë zbatimit të gjithë projektit”. | E plotë | Pa pagesë |
| 8 | 11.09.2024 | Në çfarë faze janë punimet për ndërtimin e godinave 27 dhe 28 në zonën e 5 Majit në Tiranë?Sa familje pritet të akomodohen në këto apartamente në godinat 27 dhe 28?Kur pritet të akomodohen familjet e prekura nga tërmeti në apartamentet e reja në godinat 27 dhe 28?Sa familje jane akomoduar aktualisht në godinat e reja të zonën e 5 Majit?Ku po jetojnë aktualisht familjet e prekura nga tërmeti i vitit 2019?Sa familje të prekura nga tërmeti i vitit 2019 nuk kanë marrë ende banesat?A po trajtohen aktualisht me bonus qiraje të gjitha familjet e prekura nga tërmeti i 2019-s? Sa familje të prekura nga tërmeti i 2019-s po trajtohen me bonus qiraje? | 30.09.2024 | Drejtoria e Përgjithshme e Investimeve të Punëve Publike informon se, punimet për godinën 27 dhe godinën 28 kanë përfunduar, janë kolauduar dhe në këto godina janë ndërtuar gjithsej 92 apartamente me tipologjitë përkatëse: 24 apartamente (1+1), 48 apartamente (2+1) dhe 20 apartamente (3+1), sipas projektit të miratuar. Gjithashtu, ju bëjmë me dije se është duke u përgatitur dokumentacioni për kalimin dhe regjistrimin në pronësi të NJVV, Bashkisë Tiranë, investimit të përfunduar të objekteve të lartpërmendura dhe më pas dorëzohen dokumentat pranë DPJAL për të vazhduar më tej me shorteun publik për shpërndarjen e apartamenteve tek përfituesit. Në zonën e re zhvillimore “5 Maji”, deri më tani, janë shpërndarë gjithsej 181 apartamente.  Drejtoria e Strehimit Social informon se në Njësitë Administrative nr. 4 dhe nr. 8 trajtohen me pagesë qiraje sipas vlerës së tregut të lirë 90 individë/familje, pasuritë e të cilëve preken nga shpronësimi për interes publik, në funksion të procesit të rindërtimit dhe 66 individë/familje pasuritë, e të cilëve janë dëmtuar nga tërmeti i 26.11.2019. | E plotë | Pa pagesë |
| 9 | 17.09.2024 | Sa fonde keni marr/shpërndarë për minoritetin Rom & Egjiptian?  Kush janë investimet që janë kryer gjatë 3 viteve te fundit nga Bashkia juaj për Romët & Egjiptianët?Nëse janë kryer, sa kanë kushtuar? Nëse ka pasur tender për këto investime, kush ka qënë fituesi i këtyre tenderave?Nga kanë ardhur fondet për këto investime? A kanë marrë fëmijët e minoriteti Rom & Egjiptian bursa nga bashkia juaj? Sa fëmijë kanë përfituar, dhe në çfarë klase, çfarë zone dhe nga cila shkollë janë ato fëmijë? | 23.09.2024 | Në zbatim të Vendimit të Këshillit të Ministrave nr. 701, datë 18.11.2021 “Për Miratimin e Planit Kombëtar të Veprimit për Barazi, Përfshirje dhe Pjesëmarrjen e Romëve dhe Egjiptianëve, 2021- 2025” dhe Vendimit të Këshillit Bashkiak Tiranë nr. 87 datë 19.10.2022 “Për Miratimin e Planit Vendor të Veprimit për Integrimin e Romëve dhe Egjiptianëve, 2022-2024”, Drejtoria e Përgjithshme e Shërbimeve Sociale ka mbështetur anëtarët e minoritetit rom dhe egjiptian sipas fushave prioritare të planeve duke synuar përfshirjen e tyre në jetën sociale dhe publike të qytetit të Tiranës. Nga realizimi i aktiviteteve të planeve rezojtojnë se:  •Mbi 250 familje Rome dhe Egjiptiane mbështeten nga programet sociale të strehimit çdo vit.  •Mbi 200 familje të minoritetit Rom dhe Egjiptian marrin shërbime ditore pranë qendrave komunitare çdo vit.  •Mbi 300 familje marrin asistencë sociale nga programi i ndihmës ekonomike.  •Mbi 379 fëmijë Rom dhe Egjiptian janë regjistruar në vitin 2023 në çerdhe dhe kopështe dhe e marrin këtë shërbim pa pagesë.  •Gjithashtu nëpërmjet vendimarrjes në VKB kemi miratuar reduktimin e taksave vendore për bizneset e ngritura nga romët dhe egjiptianët dhe për ato biznese, të cilat numri i të punësuarve rom dhe egjiptian zënë mbi 30 % të numrit total të të punësuarve në atë biznes.  Ndërkohë në zbatim të legjislacionit në fuqi për shërbimet sociale dhe kategoritë në nevojë, përfshirë minoritetin Rom dhe Egjiptian, Bashkia Tiranë ka ngritur shërbime të qëndrueshme dhe gjithëpërfshirëse.  - Me anë të Vendimeve të Këshillit Bashkiak Tiranë janë hapur 8 qendra komunitare, në të cilat ofrohen shërbime gjithëpërfshirëse multifunksionale për të gjitha kategoritë në nevojë.  Qendrat Komunitare ofrojnë shërbime sociale si më poshtë:  •Identifikim, vlerësim, informim dhe këshillim psiko-mediko-social për fëmijët, të rinjtë, individët dhe familjet në nevojë;  •Shërbime sociale bazë përmes ndërmjetësve të komunitetit duke përfshirë lehtësimin e regjistrimit të statusit civil, qasjen në shërbimet shëndetësore bazë, regjistrimin dhe ndjekjen e mbështetjes në arsimin parashkollor dhe fillor, lehtësimin e trajnimit profesional dhe stërvitje punësimi, përfshirjen e fëmijëve në klasa arti, sporti dhe muzike, në gamën e lojërave në natyrë dhe ngjarjet relevante kulturore;  •Shërbime këshilluese, ndërmjetësuese lidhur me strehim social, punësimin dhe aspektet ligjore;  •Parandalim i braktisjes, institucionalizimit dhe trafikimit të fëmijëve;  •Parandalimi i formave të rënda të punës së fëmijëve;  •Integrimi i individëve me probleme sociale dhe të zhvillimit;  •Ofrimi i programeve të fuqizimit të familjes dhe i individit;  •Ofrimi i Ndërhyrjes së hershme për fëmijët me Aftësi të Kufizuar të moshës 0-6 vjeç,  •Ofrimi i shërbimeve për krijimin e jetesës së pavarur për individët me Aftësi të Kufizuar të moshës 16- 30 vjeç.  •Trajnime, ëorkshope, takime me individë, prindër dhe anëtarë të komunitetit për rritjen e kapacitetit të tyre në fushat e mirëqenies sociale;  •Vizita në familje;  •Advokaci dhe lobim,  Në lidhje me bursat e ofruara nga Bashkia Tiranë sipas Vendimit të Këshillit të Ministrave nr. 666, datë 10.10.2019 "Për kuotat financiare të ushqimit në mensa e konvikte dhe përcaktimin e kritereve për përfitimin e bursave e të pagesave për nxënësit e arsimit parauniversitar në institucionet e arsimit publik", i ndryshuar, raportohet nga Drejtoria e Politikave Lokale Arsimore se gjatë vitit shkollor 2022-2023 kanë përfituar 11 nxënës Rom dhe Egjiptian që kanë frekuentuar arsimin e mesëm profesional, ndërsa për vitin shkollor 2023-2024 kanë përfituar 16 nxënës rom dhe egjiptian. | E plotë | Pa pagesë |
| 10 | 23.09.2024 | Sa ka shpenzuar Bashkia Tiranë për implementimin dhe mirëmbajtjen e kutive të mbledhjes së veshjeve të përdorura në kuadër të nismës "Të riveshim botën me solidaritet"? Kopje të marrëveshjes së bashkëpunimit me kompanitë "ECO Tirana" dhe "Galutex" në lidhje me këtë nismë.  Sa veshje janë mbledhur me anë të këtyre kutive dhe sa prej tyre kanë përfunduar në secilën prej qendrave sociale? Kur dhe pse janë hequr keto kuti? Kopje të vendimit për heqjen e tyre. |  |  |  | Në proces |
| 11 | 23.09.2024 | Né shkurt të vitit të kaluar kryebashkiaku Veliaj premtoi se së shpejti do të niste funksionimi i "Bus Rapid Transit" me mbështetjen e KFE-së , GIZ-it gjerman dhe Qeverisë Shqiptare. Në të do të përfshiheshin linjat Kinostudio-Kombinat, Unaza, dhe linja e Tiranës së Re. Sa më lart kërkojmë të dimë: Cfarë është bërë konkretisht në lidhje me realizimin e "Bus Rapid Transit" në Tiranë? Në ç’fazë është ky projekt?Kur do të nisë zbatimi i tij?Sa do të jetë afati i punimeve? Kur do të nis punën transporti në korsi të dedikuara të tre linjave?Cila është konkretisht ndihma e KFW dhe GIZ-it në këtë projekt? |  |  |  | Në proces |
| 12 | 23.09.2024 | Sa premiera teatrore ka bërë Teatri Metropol (Qendra Kulturore Tirana) në pesë vitet e fundit? Kopje të buxhetit të detajuar (ku të përfshihen pagesat e të gjithë stafit artistik) për secilën shfaqje;Si miratohen projektet në Teatrin Metropol? Cili është bordi përzgjedhës? |  |  |  | Në proces |
| 13 | 23.09.2024 | Sa është buxheti për kulturën për vitin 2024? Sa ka qenë buxheti për kulturën për pesë vitet e fundit?Sa është buxheti nga Bashkia e Tiranës për mbështetjen e krijimtarisë artistike në muzikë, artet figurative, kinematografi, video, fotografi, teatër, media, dhe art modern? Përfshini dhe festivale dhe ngjarje të tjera kulturore që janë pjesë e kulturës.Kopje të buxhetit të detajuar për secilin nga këto projekte? Si është matuar impakti i këtyre projekteve? Sa bileta janë shitur? Sa pjesëmarrës ka pasur?Cili është bordi që i miraton këto projekte? Paraqisni dhe kualifikimet e tyre për këtë pozicion. Si dhe tabelën e vlerësimit që bordi ndjek për të vlerësuar projektet.Sa është buxheti i alokuar për përfshirjen e komuniteteve të margjinalizuara në aktivitetet kulturore? Si shpërndahen këto fonde në projekte konkrete? Kopje të buxhetit të detajuar për secilin projekt. |  |  |  | Në proces |
| 14 | 23.09.2024 | 1. Dokumentacionin teknik që është dorëzuar pranë Bashkisë Tiranë nga studio projektuese të Shkollës "Edith Durham" dhe Shkollës “Petro Nini Luarasi”. Më konkretisht jam e interesuar për: A. Projekti Konstruktiv- Detajet e plota të strukturës së objektit, duke përfshirë dimensionet, materialet e ndërtimit dhe specifikimet teknike për konstruksionin e shkollës.B. Projekti Arkitektonik - Planin arkitektonik të objektit, të gjitha vizatimet dhe planimetrinë e ndarjes së hapësirave të brendshme dhe të jashtme, të kombinuara me specifikimet e materialeve që do të përdoren.C. Projektet e ndryshme të instalimeve (elektrike, hidraulike, HVAC, MNZ) - Vizatimet dhe detajet teknike për instalimet elektrike, hidraulike, ngrohje, ventilim dhe klimatizim (HVAC), si dhe për rrjetin e ujërave të zeza (MNZ).D. Projekte infrastrukture - Projekte që lidhen me rrugët, trotuaret, parkimin dhe çdo element tjetër infrastrukture që lidhet me objektin dhe zonën përreth.E. Preventivi i plotë i objektit, përfshirë analizat e çmimeve për zërat që nuk janë të parashikuar në manualin e çmimeve - Përllogaritja e kostos së përgjithshme të ndërtimit të shkollës, e përfshirë sipas zërave të veçantë dhe analizave të çmimeve për ato që nuk janë pjesë e manualit zyrtar të çmimeve.F. Specifikimet teknike për secilin project - Dokumente që përcaktojnë kërkesat teknike për materialet, pajisjet dhe teknologjitë që do të përdoren në projektet e dorëzuara.G. Grafiku i punimeve - Planifikimin kronologjik i të gjitha fazave të punimeve, me kohëzgjatje dhe afate për secilën fazë të ndërtimit.H. Relacionet Teknike përkatëse për secilin project - Relacione shpjeguese për çdo projekt që përcaktojnë metodologjinë dhe teknikat e ndjekura në përgatitjen e projektit përkatës.J. Studimi Sizmik për objektin - Vlerësimi i rezistencës sizmike të objektit dhe ndikimi i mundshëm i tërmeteve në strukturën e tij.K. Studimi Gjeologjik për objektin - Analiza e terrenit ku do të ndërtohet objekti, duke përfshirë karakteristikat gjeologjike dhe çdo rrezik që lidhet me tokën apo kushtet e nëntokës.  L. Vlerësimi i Ndikimit në Mjedis - raportin që analizon ndikimin e projektit në mjedisin përreth dhe masat për zvogëlimin e efekteve negative gjatë dhe pas ndërtimit.  2.Dokumentacionin e plotë që është dorëzuar pranë Bashkisë Tiranë nga firmat/kompanitë konkurruese në tenderin e zbatimit të Shkollës "Edith Durham”. |  |  |  | Në proces |
| 15 | 25.092024 | Jam nje banor i nje pallati te demtuar nga termeti, i shpallur per shembje DS4 me vendim ne vitin 2020, me adrese Rruga “Todi Shkurti”, 5/1. Vendimi per shembje ka ardhur me 29 Dhjetor 2023 dhe pallati eshte shembur zyrtarisht gjate muajit Korrik 2024.  Pavaresisht se bonusi i qerase vazhdon, ne si familje duam te dime, cilat jane hapat e rradhes, se cfare do te behet me apartamentin tone. A do te ndertohet pallat i ri? Ne cfare faze eshte procesi? Si te do te menaxhohet rindertimi? Kemi nevoje per sa me shume informacion per qellim transparencen dhe qartesimin per familjen tonë. |  |  |  | Në proces |
| 16. | 27.09.2024 | Vënie në dispozicion të dokumenteve/informacioneve të mëposhtme.  Më datë 2 shkurt tëe vitit 2023 Agjencia e Parqeve dhe Rekreacionit ka çelur tenderin për monitorimin e zjarreve dhe parandalimin e dëmeve në fondin pyjao të ekonomive pyjore Rovë-Lunxhë, Baldushk, Kërrabë-Gurrë.na vendosni në dispozicion kontratat e nënshkruara me kompnaitë fituese të tenderit. Konkretisht, ELEKTROSEK shpk dhe I.S.S (Integrated Smart Solutions). |  |  |  | Në proces |